title: Απόφαση της Εποπτεύουσας Αρχής της ΕΖΕΣ αριθ. 144/05/COL, της 17ης Ιουνίου 2005, που τροποποιεί, για πεντηκοστή φορά, τους διαδικαστικούς και κανονιστικούς κανόνες στον τομέα των κρατικών ενισχύσεων, με την επαναφορά σε ισχύ του κεφαλαίου 17Α: βραχυπρόθεσμη ασφάλιση των εξαγωγικών πιστώσεων

text:
               10.11.2005

               EL

               Επίσημη Εφημερίδα της Ευρωπαϊκής Ένωσης

               L 294/9

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 144/05/COL
   της 17ης Ιουνίου 2005
   που τροποποιεί, για πεντηκοστή φορά, τους διαδικαστικούς και κανονιστικούς κανόνες στον τομέα των κρατικών ενισχύσεων, με την επαναφορά σε ισχύ του κεφαλαίου 17Α: βραχυπρόθεσμη ασφάλιση των εξαγωγικών πιστώσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 και 63 και το πρωτόκολλο 26,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ σχετικά με τη σύσταση Εποπτεύουσας Αρχής και Δικαστηρίου (2), και ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 του μέρους I του πρωτοκόλλου 3,
   ΕΚΤΙΜΩΝΤΑΣ ότι σύμφωνα με το άρθρο 24 της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ θέτει σε εφαρμογή τις διατάξεις της συμφωνίας ΕΟΧ σχετικά με τις κρατικές ενισχύσεις,
   ΕΚΤΙΜΩΝΤΑΣ ότι σύμφωνα με το άρθρο 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ εκδίδει ανακοινώσεις και κατευθυντήριες γραμμές για θέματα τα οποία άπτονται της συμφωνίας ΕΟΧ, εφόσον τούτο προβλέπεται ρητά από την εν λόγω συμφωνία ή από τη συμφωνία περί Εποπτείας και Δικαστηρίου ή εφόσον το κρίνει απαραίτητο η Εποπτεύουσα Αρχή της ΕΖΕΣ,
   ΥΠΕΝΘΥΜΙΖΟΝΤΑΣ τους διαδικαστικούς και ουσιαστικούς κανόνες περί κρατικών ενισχύσεων (3) οι οποίοι θεσπίστηκαν από την Εποπτεύουσα Αρχή της ΕΖΕΣ στις 19 Ιανουαρίου του 1994 (4),
   ΕΚΤΙΜΩΝΤΑΣ ότι η Επιτροπή των Ευρωπαϊκών Κοινοτήτων (5) δημοσίευσε στις 11 Δεκεμβρίου 2004 ανακοίνωση σχετικά με την παράταση της ανακοίνωσης για τη βραχυπρόθεσμη ασφάλιση εξαγωγικών πιστώσεων (6),
   ΕΚΤΙΜΩΝΤΑΣ ότι η ανακοίνωση αυτή παρουσιάζει επίσης ενδιαφέρον για τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι οι κανόνες που αντιστοιχούν στην ανακοίνωση για τη βραχυπρόθεσμη ασφάλιση εξαγωγικών πιστώσεων περιελήφθησαν στο κεφάλαιο 17A περί κατευθυντηρίων γραμμών για τις κρατικές ενισχύσεις,
   ΕΚΤΙΜΩΝΤΑΣ ότι η ισχύς του κεφαλαίου 17A περί κατευθυντηρίων γραμμών για τις κρατικές ενισχύσεις έληξε στις 31 Δεκεμβρίου 2004,
   ΕΚΤΙΜΩΝΤΑΣ ότι πρέπει να εξασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι, σύμφωνα με το σημείο ΙΙ κάτω από τον τίτλο «ΓΕΝΙΚΑ» στο τέλος του παραρτήματος XV της συμφωνίας για τον ΕΟΧ, η Εποπτεύουσα Αρχή της ΕΖΕΣ εκδίδει, κατόπιν διαβουλεύσεων με την Επιτροπή των ΕΚ, πράξεις αντίστοιχες εκείνων που εκδίδονται από την Επιτροπή των ΕΚ,
   Αφού διεξήγαγε διαβουλεύσεις με την Επιτροπή των ΕΚ,
   ΥΠΕΝΘΥΜΙΖΟΝΤΑΣ ότι η Εποπτεύουσα Αρχή της ΕΖΕΣ ζήτησε τη γνώμη των κρατών της ΕΖΕΣ με επιστολές σχετικές με το θέμα που απέστειλε στην Ισλανδία, το Λιχτενστάιν και τη Νορβηγία, στις 22 Απριλίου 2005,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               1)

               Οι κατευθυντήριες γραμμές για τις κρατικές ενισχύσεις τροποποιούνται με την επαναφορά σε ισχύ του κεφαλαίου 17A για τη βραχυπρόθεσμη ασφάλιση εξαγωγικών πιστώσεων. Το κεφάλαιο 17A περί κατευθυντηρίων γραμμών για τις κρατικές ενισχύσεις θα ισχύει έως τις 31 Δεκεμβρίου 2005. Το κεφάλαιο 17A περί κατευθυντηρίων γραμμών για τις κρατικές ενισχύσεις περιέχεται στο παράρτημα της παρούσας απόφασης (7).

               2)

               Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

               3)

               Τα κράτη της ΕΖΕΣ θα ενημερωθούν με επιστολή στην οποία επισυνάπτεται αντίγραφο της παρούσας απόφασης και του παραρτήματος.

               4)

               Η Επιτροπή των ΕΚ θα ενημερωθεί, σύμφωνα με το στοιχείο δ) του πρωτοκόλλου 27 της συμφωνίας για τον ΕΟΧ, με την αποστολή αντιγράφου της παρούσας απόφασης, περιλαμβανομένου του παραρτήματος.

               5)

               Το αυθεντικό κείμενο της παρούσας απόφασης είναι στην αγγλική γλώσσα.

      Βρυξέλλες, 17 Ιουνίου 2005.

            Για την Εποπτεύουσα Αρχή της ΕΖΕΣ

         Einar M. BULL

            Πρόεδρος

         Bernd HAMMERMANN

            Μέλος της Εποπτεύουσας Αρχής

      (1)  Στο εξής συμφωνία για τον ΕΟΧ.

      (2)  Στο εξής συμφωνία περί Εποπτείας και Δικαστηρίου.

      (3)  Στο εξής κατευθυντήριες γραμμές για τις κρατικές ενισχύσεις.

      (4)  Κατευθυντήριες γραμμές για την εφαρμογή και την ερμηνεία των άρθρων 61 και 62 της συμφωνίας για τον ΕΟΧ, που εγκρίθηκαν και εκδόθηκαν από την Εποπτεύουσα Αρχή της ΕΖΕΣ στις 19 Ιανουαρίου 1994 και δημοσιεύθηκαν στην ΕΕ L 231 της 3.9.1994, σ. 1 και στο συμπλήρωμα για τον ΕΟΧ στην ΕΕ L 32 της 3.9.1994, όπως τροποποιήθηκαν τελευταία από την απόφαση της Εποπτεύουσας Αρχής της ΕΖΕΣ αριθ. 371/04/COL, που δημοσιεύτηκε στην ΕΕ L 63 της 10.3.2005, σ. 29 και στο συμπλήρωμα για τον ΕΟΧ στην ΕΕ L 11 της 10.3.2005· στο εξής «κατευθυντήριες γραμμές για τις κρατικές ενισχύσεις».

      (5)  Στο εξής Επιτροπή των ΕΚ.

      (6)  Ανακοίνωση της Επιτροπής σχετικά με την παράταση της ανακοίνωσης της Επιτροπής προς τα κράτη μέλη, βάσει του άρθρου 93 παράγραφος 1 της συνθήκης ΕΚ, για την εφαρμογή των άρθρων 92 και 93 της Συνθήκης στην βραχυπρόθεσμη ασφάλιση εξαγωγικών πιστώσεων, που δημοσιεύθηκε στην ΕΕ C 307 της 11.12.2004, σ. 12.

      (7)  Το παράρτημα της παρούσας απόφασης δεν δημοσιεύεται στην Επίσημη Εφημερίδα της Ευρωπαϊκής Ένωσης. Για το πλήρες κείμενο του μη τροποποιηθέντος κεφαλαίου 17A περί κατευθυντηρίων γραμμών για τις κρατικές ενισχύσεις, βλέπε δημοσίευση στην ΕΕ L 120 της 23.4.1998, σ. 27.


Avis juridique important

|

31999D0593

1999/593/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 31ης Μαΐου 1999 για τη σύναψη της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου

Επίσημη Εφημερίδα αριθ. L 229 της 31/08/1999 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣτης 31ης Μαΐου 1999για τη σύναψη της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου(1999/593/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, το άρθρο 47 παράγραφος 2 τελευταία φράση, το άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2 και τα άρθρα 93, 94, 133 και 308, σε συνδυασμό με το άρθρο 300 παράγραφος 2 δεύτερη φράση και παράγραφος 3 δεύτερο εδάφιο,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,την πρόταση της Επιτροπής,τη σύμφωνη γνώμη του Ευρωπαϊκού Κοινοβουλίου(1),Μετά από διαβούλευση με τη συμβουλευτική επιτροπή της ΕΚΑΧ και με τη σύμφωνη γνώμη του Συμβουλίου,την έγκριση του Συμβουλίου η οποία δόθηκε σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,Εκτιμώντας:(1) ότι η σύναψη της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, η οποία υπογράφηκε στις 21 Ιουνίου 1996 στην· Φλωρεντία, θα συμβάλει στην επίτευξη των στόχων των Ευρωπαϊκών Κοινοτήτων·(2) ότι σκοπός αυτής της συμφωνίας είναι να ενισχυθούν οι δεσμοί που καθιερώθηκαν, ιδίως με τη συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας και της Ένωσης Σοβιετικών Σοσιαλιστικών Δημοκρατιών, για το εμπόριο και την εμπορική και οικονομική συνεργασία, η οποία υπεγράφη στις 18 Δεκεμβρίου 1989 και εγκρίθηκε με την απόφαση 90/116/ΕΟΚ(2)·(3) ότι ορισμένες υποχρεώσεις, οι οποίες προβλέπονται από τη συμφωνία εταιρικής σχέσης και συνεργασίας εκτός του πεδίου εφαρμογής της εμπορικής πολιτικής της Κοινότητας, επηρεάζουν ή ενδέχεται να επηρεάσουν το καθεστώς που έχει θεσπιστεί με κοινοτικές πράξεις, οι οποίες εκδόθηκαν στους τομείς του δικαιώματος εγκατάστασης, των μεταφορών και της μεταχείρισης των επιχειρήσεων·(4) ότι η εν λόγω συμφωνία επιβάλλει στην Ευρωπαϊκή Κοινότητα ορισμένες υποχρεώσεις όσον αφορά την κίνηση των κεφαλαίων και των πληρωμών μεταξύ της Κοινότητας και της Δημοκρατίας του Ουζμπεκιστάν·(5) ότι, εξάλλου, εφόσον η εν λόγω συμφωνία επηρεάζει την οδηγία 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών(3) και την οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών(4), οι οποίες βασίζονται στο άρθρο 94 της συνθήκης για την ίδρυση της Ευρωπαϊκής Κοινότητας, το άρθρο αυτό θα πρέπει να χρησιμοποιηθεί ως νομική βάση·(6) ότι ορισμένες διατάξεις της εν λόγω συμφωνίας επιβάλλουν στην Κοινότητα δεσμεύσεις στον τομέα της παροχής υπηρεσιών, οι οποίες υπερβαίνουν το διασυνοριακό πλαίσιο·(7) ότι, για ορισμένες διατάξεις της εν λόγω συμφωνίας που πρόκειται να εφαρμοσθούν από την Κοινότητα, η συνθήκη για την ίδρυση της Ευρωπαϊκής Κοινότητας δεν προβλέπει ειδικές εξουσίες δράσης· ότι θα πρέπει, επομένως, να γίνει χρήση του άρθρου 308 της συνθήκης για την ίδρυση της Ευρωπαϊκής Κοινότητας,ΑΠΟΦΑΣΙΖΟΥΝ:Άρθρο 1Η συμφωνία εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, καθώς και το πρωτόκολλο, οι δηλώσεις και η ανταλλαγή επιστολών, εγκρίνονται εξ ονόματος της Ευρωπαϊκής Κοινότητας, της Ευρωπαϊκής Κοινότητας Άνθρακας και Χάλυβα και της Ευρωπαϊκής Κοινότητας Ατομικής Ενέργειας.Τα κείμενα αυτά επισυνάπτονται στην παρούσα απόφαση.Άρθρο 21. Η θέση την οποία πρέπει να λαμβάνει η Κοινότητα στα πλαίσια του συμβουλίου συνεργασίας και της επιτροπής συνεργασίας, όταν η τελευταία ενεργεί κατ' εξουσιοδότηση του Συμβουλίου συνεργασίας, καθορίζεται από το Συμβούλιο, μετά από πρόταση της Επιτροπής, ή, όταν ενδείκνυται, από την Επιτροπή, πάντα σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.2. Σύμφωνα με το άρθρο 79 της συμφωνίας εταιρικής σχέσης και συνεργασίας, ο πρόεδρος του Συμβουλίου προεδρεύει του συμβουλίου συνεργασίας, και παρουσιάζει τη θέση της Κοινότητας. Ένας αντιπρόσωπος της Επιτροπής προεδρεύει της επιτροπής συνεργασίας, σύμφωνα με τον κανονισμό λειτουργίας της, και παρουσιάζει τη θέση της Κοινότητας.3. Η απόφαση για τη δημοσίευση των συστάσεων του συμβουλίου συνεργασίας και της επιτροπής συνεργασίας στην Επίσημη Εφημερίδα των Ευρωπαϊκών Κοινοτήτων λαμβάνεται, κατά περίπτωση, από το Συμβούλιο και την Επιτροπή, αντίστοιχα.Άρθρο 3Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 101 της συμφωνίας, εξ ονόματος της Ευρωπαϊκής Κοινότητας. Ο πρόεδρος της Επιτροπής προβαίνει στην ίδια κοινοποίηση εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.Βρυξέλλες, 31 Μαΐου 1999.Για την ΕπιτροπήΟ ΠρόεδροςJ. SANTERΓια το ΣυμβούλιοΟ ΠρόεδροςO. SCHILY(1) ΕΕ C 175 της 21.6.1999, σ. 432.(2) ΕΕ L 68 της 15.3.1990, σ. 1.(3) ΕΕ L 225 της 20.8.1990, σ. 1.(4) ΕΕ L 225 της 20.8.1990, σ. 6.


title: Απόφαση (ΚΕΠΠΑ) 2017/1424 του Συμβουλίου, της 4ης Αυγούστου 2017, για τη στήριξη των δραστηριοτήτων του ΟΑΣΕ με σκοπό τη μείωση του κινδύνου της παράνομης διακίνησης και της υπέρμετρης συσσώρευσης φορητών όπλων και ελαφρού οπλισμού και συμβατικών πυρομαχικών στην πρώην Γιουγκοσλαβική Δημοκρατία της Μακεδονίας και τη Γεωργία

text:
               5.8.2017

               EL

               Επίσημη Εφημερίδα της Ευρωπαϊκής Ένωσης

               L 204/82

         ΑΠΌΦΑΣΗ (ΚΕΠΠΑ) 2017/1424 ΤΟΥ ΣΥΜΒΟΥΛΊΟΥ
   της 4ης Αυγούστου 2017
   για τη στήριξη των δραστηριοτήτων του ΟΑΣΕ με σκοπό τη μείωση του κινδύνου της παράνομης διακίνησης και της υπέρμετρης συσσώρευσης φορητών όπλων και ελαφρού οπλισμού και συμβατικών πυρομαχικών στην πρώην Γιουγκοσλαβική Δημοκρατία της Μακεδονίας και τη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1 και το άρθρο 31 παράγραφος 1,
   Εκτιμώντας τα ακόλουθα:

               (1)

               Στις 15 και 16 Δεκεμβρίου 2005, το Ευρωπαϊκό Συμβούλιο ενέκρινε τη στρατηγική της ΕΕ για την καταπολέμηση της παράνομης συσσώρευσης και διακίνησης φορητών όπλων και ελαφρού οπλισμού («SALW») και των πυρομαχικών τους («στρατηγική της ΕΕ για τα SALW»). Στη στρατηγική της ΕΕ για τα SALW υπογραμμίζεται ότι για να ελαχιστοποιηθεί ο κίνδυνος που συνιστούν η παράνομη εμπορία και η υπέρμετρη συσσώρευση SALW, θα πρέπει να δοθεί ιδιαίτερη προσοχή στο ζήτημα της τεράστιας συσσώρευσης SALW που βρίσκονται σε ορισμένα τμήματα της Ανατολικής και Νοτιοανατολικής Ευρώπης, καθώς και στους τρόπους διοχέτευσής τους σε εμπόλεμες ζώνες.

               (2)

               Μεταξύ των στόχων της στρατηγικής της ΕΕ για τα SALW συγκαταλέγεται η προώθηση αποτελεσματικής πολυμερούς προσέγγισης για την ανάπτυξη είτε διεθνών ή περιφερειακών μηχανισμών είτε μηχανισμών της Ένωσης και των κρατών μελών της, κατά της προμήθειας και της αποσταθεροποιητικής διάδοσης SALW και των πυρομαχικών τους. Στο σχέδιο δράσης της στρατηγικής της ΕΕ για τα SALW υποδεικνύεται ο Οργανισμός για την Ασφάλεια και τη Συνεργασία στην Ευρώπη (ΟΑΣΕ) ως περιφερειακή οργάνωση με την οποία θα πρέπει να αναπτυχθεί συνεργασία.

               (3)

               Η στρατηγική της ΕΕ για τα SALW περιέχει ειδικές διατάξεις σχετικά με τη στήριξη που πρέπει να παρασχεθεί στη δράση του ΟΑΣΕ για την καταπολέμηση της παράνομης εμπορίας SALW και των πυρομαχικών τους και την καταστροφή του πλεονασματικού αποθέματος που βρίσκεται στα συμμετέχοντα κράτη του ΟΑΣΕ. Ειδικότερα, η Ένωση συμμετέχει στις προσπάθειες για τη μείωση του πλεονασματικού αποθέματος SALW και των συμβατικών πυρομαχικών που έχουν απομείνει από την περίοδο του Ψυχρού Πολέμου στην Ανατολική Ευρώπη μέσω της συνεργασίας με τον ΟΑΣΕ, του οποίου η βοήθεια ζητήθηκε από τα ενδιαφερόμενα συμμετέχοντα κράτη.

               (4)

               Το 2000, τα συμμετέχοντα κράτη του ΟΑΣΕ ενέκριναν το έγγραφο του ΟΑΣΕ σχετικά με τα SALW με το οποίο δεσμεύθηκαν να καταπολεμήσουν την παράνομη διακίνηση SALW σε όλες τις μορφές της. Στο εν λόγω έγγραφο τονίζονται εξάλλου οι αποσταθεροποιητικές συνέπειες της υπέρμετρης συσσώρευσης SALW και της κακοδιαχείρισης των αποθεμάτων τους για την εθνική, περιφερειακή και διεθνή ασφάλεια.

               (5)

               Πέραν τούτου, το 2003, τα συμμετέχοντα κράτη του ΟΑΣΕ ενέκριναν το έγγραφο του ΟΑΣΕ σχετικά με τα αποθέματα συμβατικών πυρομαχικών (ΑΣΠ), αναγνωρίζοντας με τον τρόπο αυτό τους κινδύνους για την προστασία και την ασφάλεια που δημιουργεί η υπέρμετρη συσσώρευση συμβατικών πυρομαχικών. Για να αντιμετωπίσουν τους κινδύνους αυτούς, αποφάσισαν να καθορίσουν μια πρακτική διαδικασία για την παροχή βοήθειας για την καταστροφή του πλεονάσματος συμβατικών πυρομαχικών και/ή την αναβάθμιση της διαχείρισης των αποθεμάτων και των πρακτικών ασφάλειας.

               (6)

               Τα έγγραφα του ΟΑΣΕ για τα SALW και τα ΑΣΠ προκρίνουν την καταστροφή ως προτιμότερη μέθοδο διάθεσης του πλεονάσματος SALW και συμβατικών πυρομαχικών.

               (7)

               Το 2016, στο φόρουμ συνεργασίας του ΟΑΣΕ για την ασφάλεια, η πρώην Γιουγκοσλαβική Δημοκρατία της Μακεδονίας και η Γεωργία απηύθυναν στα συμμετέχοντα κράτη του ΟΑΣΕ αίτημα για βοήθεια στο πλαίσιο των εγγράφων του ΟΑΣΕ για τα SALW και τα ΑΣΠ σε ό,τι αφορά τη βελτίωση της ασφάλειας των SALW και την καταστροφή των συμβατικών πυρομαχικών.

               (8)

               Η Ένωση στήριξε προηγουμένως τις δραστηριότητες του ΟΑΣΕ με την απόφαση 2012/662/ΚΕΠΠΑ του Συμβουλίου (1). Η απόφαση αυτή, της οποίας η εφαρμογή έληξε το 2015, χρηματοδότησε δραστηριότητες όπως η καταστροφή πλεονασμάτων SALW, η βελτίωση της ασφάλειας και της διαχείρισης αποθεμάτων όπλων, η ανάπτυξη κατάλληλων εργαλείων για την καταχώριση των όπλων σε μητρώα και η βελτίωση των ελέγχων μεταφοράς συμβατικών όπλων.

               (9)

               Στις 19 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2356 (2). Η νέα φάση του έργου της Περιφερειακής Υπηρεσίας Διεκπεραίωσης της Νοτιοανατολικής Ευρώπης για τη μείωση των φορητών όπλων («SEESAC») θα βασιστεί στα επιτεύγματα της απόφασης 2013/730/ΚΕΠΠΑ του Συμβουλίου (3), διατηρώντας παράλληλα την ολιστική προσέγγιση για την αντιμετώπιση της απειλής που συνιστούν τα SALW στην περιοχή. Ειδικότερα, το έργο θα επιδιώξει να συντονιστεί με πρωτοβουλίες στην πρώην Γιουγκοσλαβική Δημοκρατία της Μακεδονίας, ώστε να αυξηθούν οι ικανότητες διαχείρισης αποθεμάτων της αστυνομίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τους σκοπούς της προαγωγής της ειρήνης και της ασφάλειας, καθώς και της προώθησης αποτελεσματικής πολυμερούς προσέγγισης σε παγκόσμιο και περιφερειακό επίπεδο, η Ένωση επιδιώκει τους ακόλουθους στόχους:

               —

               προαγωγή της ειρήνης και της ασφάλειας στον γειτονικό περίγυρο της Ένωσης, μέσω της μείωσης της απειλής που συνιστούν η παράνομη διακίνηση και η υπέρμετρη συσσώρευση SALW και συμβατικών πυρομαχικών στην περιοχή του ΟΑΣΕ,

               —

               υποστήριξη αποτελεσματικής πολυμερούς προσέγγισης σε περιφερειακό επίπεδο, στηρίζοντας τη δράση του ΟΑΣΕ για την αποτροπή της παράνομης διακίνησης και της υπέρμετρης συσσώρευσης SALW και συμβατικών πυρομαχικών.

         2.   Προς επίτευξη του στόχου της παραγράφου 1, η Ένωση υλοποιεί τα εξής μέτρα:

               —

               μείωση του κινδύνου της παράνομης διάδοσης SALW στην πρώην Γιουγκοσλαβική Δημοκρατία της Μακεδονίας,

               —

               καταστροφή των πλεονασματικών πυρομαχικών στη Γεωργία.

         Στο παράρτημα παρατίθεται λεπτομερής περιγραφή των έργων που αναφέρονται στην παρούσα παράγραφο.
   Άρθρο 2
   1.   Η εφαρμογή της παρούσας απόφασης ανατίθεται στον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας («ΥΕ»).
   2.   Η τεχνική εφαρμογή των έργων του άρθρου 1 παράγραφος 2 εκτελείται από τη Γραμματεία του ΟΑΣΕ.
   3.   Η Γραμματεία του ΟΑΣΕ εκτελεί τα καθήκοντά της υπό την ευθύνη του ΥΕ. Προς τούτο, ο ΥΕ συνομολογεί τις απαραίτητες ρυθμίσεις με τη Γραμματεία του ΟΑΣΕ.
   Άρθρο 3
   1.   Το ποσό δημοσιονομικής αναφοράς για την εκτέλεση του έργου που αναφέρεται στο άρθρο 1 παράγραφος 2 ανέρχεται σε 1 353 878,52 ευρώ.
   2.   Η διαχείριση των δαπανών που χρηματοδοτούνται από το ποσό της παραγράφου 1 πραγματοποιείται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ευρωπαϊκής Ένωσης.
   3.   Η Επιτροπή εποπτεύει την ορθή διαχείριση των δαπανών που αναφέρονται στην παράγραφο 1. Προς τούτο, συνάπτει χρηματοδοτική συμφωνία με τη Γραμματεία του ΟΑΣΕ. Η χρηματοδοτική συμφωνία ορίζει ότι η Γραμματεία του ΟΑΣΕ οφείλει να εξασφαλίζει την προβολή της συνεισφοράς της Ένωσης, ανάλογη προς το ύψος της συνεισφοράς.
   4.   Η Επιτροπή προσπαθεί να συνάψει τη χρηματοδοτική συμφωνία της παραγράφου 3 το ταχύτερο δυνατό μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή, καθώς και για την ημερομηνία σύναψης της χρηματοδοτικής συμφωνίας.
   Άρθρο 4
   Ο YE υποβάλλει έκθεση στο Συμβούλιο σχετικά με την εφαρμογή της παρούσας απόφασης βάσει τακτικών εκθέσεων που εκπονεί η Γραμματεία του ΟΑΣΕ. Οι εκθέσεις αυτές αποτελούν τη βάση για την αξιολόγηση στην οποία προβαίνει το Συμβούλιο. Η Επιτροπή υποβάλλει έκθεση επί των δημοσιονομικών πτυχών της υλοποίησης των έργων που αναφέρονται στο άρθρο 1 παράγραφος 2.
   Άρθρο 5
   1.   Η παρούσα απόφαση αρχίζει να ισχύει από την ημερομηνία της έκδοσής της.
   2.   Η παρούσα απόφαση λήγει 36 μήνες μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3. Ωστόσο, η παρούσα απόφαση λήγει έξι μήνες μετά την ημερομηνία της έναρξης ισχύος της, εάν δεν έχει συναφθεί ως τότε η εν λόγω χρηματοδοτική συμφωνία.

      Βρυξέλλες, 4 Αυγούστου 2017.

            Για το Συμβούλιο

            Ο Πρόεδρος

         M. MAASIKAS

      (1)  Απόφαση 2012/662/ΚΕΠΠΑ του Συμβουλίου, της 25ης Οκτωβρίου 2012, για τη στήριξη των δραστηριοτήτων μείωσης του κινδύνου της παράνομης εμπορίας και της υπέρμετρης συσσώρευσης φορητών όπλων και ελαφρού οπλισμού στην περιοχή που καλύπτεται από τον Οργανισμό για την Ασφάλεια και τη Συνεργασία στην Ευρώπη (ΟΑΣΕ) (ΕΕ L 297 της 26.10.2012, σ. 29).

      (2)  Απόφαση (ΚΕΠΠΑ) 2016/2356 του Συμβουλίου, της 19ης Δεκεμβρίου 2016, προς υποστήριξη των δράσεων της SEESAC για τον αφοπλισμό και τον έλεγχο των όπλων στη Νοτιοανατολική Ευρώπη στο πλαίσιο της στρατηγικής της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους (ΕΕ L 348 της 21.12.2016, σ. 60).

      (3)  Απόφαση 2013/730/ΚΕΠΠΑ του Συμβουλίου, της 9ης Δεκεμβρίου 2013, προς υποστήριξη των δράσεων της SEESAC για τον αφοπλισμό και τον έλεγχο των όπλων στη Νοτιοανατολική Ευρώπη στο πλαίσιο της στρατηγικής της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους (ΕΕ L 332 της 11.12.2013, σ. 19).

      ΠΑΡΑΡΤΗΜΑ
      1.   Ιστορικό
      Το 2016, δύο συμμετέχοντα κράτη του ΟΑΣΕ —η πρώην Γιουγκοσλαβική Δημοκρατία της Μακεδονίας και η Γεωργία— ζήτησαν στήριξη για δραστηριότητες που αφορούν την αύξηση της ασφάλειας για τα φορητά όπλα και τον ελαφρύ οπλισμό (SALW) και τη διάθεση του πλεονάσματος συμβατικών πυρομαχικών.
      Το 2016, η πρώην Γιουγκοσλαβική Δημοκρατία της Μακεδονίας δήλωσε ότι χρειάζεται συνδρομή για τη βελτίωση της φυσικής ασφάλειας και της ασφάλειας ΤΠ των χώρων αποθήκευσης SALW και πυρομαχικών σε 15 μεθοριακούς αστυνομικούς σταθμούς (ΜΑΣ) και ένα περιφερειακό κέντρο για θέματα συνόρων (ΠΚΘΣ). Περαιτέρω, το αίτημα διαπίστωνε την ανάγκη να αυξηθεί η ικανότητα του Υπουργείου Εσωτερικών (ΥΠΕΣ) βελτιώνοντας τις διαδικασίες διαχείρισης αποθεμάτων των υπηρεσιακών όπλων. Η αποστολή του ΟΑΣΕ στα Σκόπια (OMSk) έχει παράσχει διαρκή στήριξη στο ΥΠΕΣ στον τομέα της ασφάλειας μέσω της διευκόλυνσης διασυνοριακών κοινών ασκήσεων, της διοργάνωσης εκπαιδευτικών προγραμμάτων για την καταπολέμηση του οργανωμένου εγκλήματος, της επιτήρησης των πράσινων συνόρων, των διαδικασιών αναγνώρισης προσώπου και της κατάρτισης προφίλ. Με βάση την υπάρχουσα συνεργασία, το ΥΠΕΣ θεωρεί την OMSk εταίρο για την αναβάθμιση της ασφάλειας και τη δημιουργία ικανοτήτων.
      Μετά τον Ψυχρό Πόλεμο, το Υπουργείο Άμυνας της Γεωργίας βρέθηκε να κατέχει σημαντικά αποθέματα συμβατικών πυρομαχικών από την εποχή της Σοβιετικής Ένωσης. Ορισμένα από αυτά τα αποθέματα έχουν μειωθεί στο πλαίσιο εθνικών προσπαθειών, καθώς και διεθνών και διμερών έργων βοήθειας. Έτσι, την περίοδο 2005-2013 ολοκληρώθηκαν τρία έργα για τη διάθεση κατευθυνόμενων και μη κατευθυνόμενων πυραύλων με την υποστήριξη του Οργανισμού Συντήρησης και Εφοδιασμού του ΝΑΤΟ και του Υπουργείου Εξωτερικών των ΗΠΑ. Το 2007, το 2011 και το 2012, ο ΟΑΣΕ και το UNDP υποστήριξαν επίσης έργα για τη χρησιμοποίηση, την επεξεργασία και τη διάθεση των υπόλοιπων πλεονασμάτων κατευθυνόμενων και μη κατευθυνόμενων πυραύλων αεροσκαφών και των επικίνδυνων συστατικών τους. Επιπλέον, ο ΟΑΣΕ παρείχε βοήθεια για τη διάθεση πυρομαχικών διασποράς, βομβών και βλημάτων πυροβολικού κατά την περίοδο 2012-2016.
      Το 2016, η Γεωργία υπέβαλε νέο αίτημα βοήθειας στο φόρουμ συνεργασίας του ΟΑΣΕ για την ασφάλεια με σκοπό τη διάθεση 461 τόνων πλεονασματικών συμβατικών πυρομαχικών, στους οποίους περιλαμβάνονται 121 τόνοι βλημάτων πυροβολικού και 340 τόνοι βομβών. Αν και ο ΟΑΣΕ δεν έχει επί του παρόντος επιτόπια παρουσία στη Γεωργία, ο Οργανισμός έχει να επιδείξει επιτυχίες στην υλοποίηση έργων διάθεσης πυρομαχικών στη χώρα. Ο ΟΑΣΕ και η Γεωργία έχουν θεσπίσει ένα πλαίσιο συνεργασίας με την ανάπτυξη ενός «Προγράμματος εργασιών αποστρατιωτικοποίησης παρωχημένων, διαγραμμένων και απαρχαιωμένων πυρομαχικών που υπάρχουν στις στρατιωτικές βάσεις στη Γεωργία». Τον Απρίλιο του 2014, η Γραμματεία του ΟΑΣΕ και η Γεωργία υπέγραψαν μνημόνιο συνεννόησης (ΜΣ), το οποίο ρυθμίζει πρόσθετες λεπτομέρειες σχετικά με την εφαρμογή του προγράμματος.
      Σε συνέχεια της επιτυχούς υλοποίησης της απόφασης 2012/662/ΚΕΠΠΑ, τα τρέχοντα έργα εστιάζουν στην περαιτέρω ενίσχυση του εθνικού ελέγχου των SALW και των πυρομαχικών και στην παροχή βοήθειας προς την πρώην Γιουγκοσλαβική Δημοκρατία της Μακεδονίας και τη Γεωργία, ώστε να εκπληρώσουν τις διεθνείς τους υποχρεώσεις στον εν λόγω τομέα.
      2.   Γενικός στόχος
      Η ενίσχυση της ασφάλειας στις περιοχές της Νοτιοανατολικής Ευρώπης και του Νότιου Καυκάσου μέσω της μείωσης της απειλής από την ανεξέλεγκτη διάδοση SALW και συμβατικών πυρομαχικών.
      3.   Περιγραφή των έργων
      Τα έργα βασίζονται σε προηγούμενες και εν εξελίξει δραστηριότητες του ΟΑΣΕ για τη μείωση των πλεονασματικών αποθεμάτων, τη βελτίωση της ασφάλειας και την πρόληψη της κλοπής SALW και πυρομαχικών, συμβάλλοντας κατ' αυτόν τον τρόπο στις αντιτρομοκρατικές προσπάθειες δίνοντας τη δυνατότητα στα συμμετέχοντα κράτη του ΟΑΣΕ να αντιμετωπίσουν μια από τις πηγές εφοδιασμού των τρομοκρατικών δικτύων.
      3.1   Έργο 1: Μείωση του κινδύνου της παράνομης διάδοσης SALW στην πρώην Γιουγκοσλαβική Δημοκρατία της Μακεδονίας
      3.1.1   Στόχος
      Αύξηση των δυνατοτήτων του ΥΠΕΣ της πρώην Γιουγκοσλαβικής Δημοκρατίας της Μακεδονίας να ασφαλίσει τα αποθέματα SALW και πυρομαχικών της, περιορίζοντας έτσι τον κίνδυνο της παράνομης διάδοσής τους, μεταξύ άλλων για τρομοκρατικούς σκοπούς.
      3.1.2   Περιγραφή
      Το ΥΠΕΣ προσδιόρισε στο αίτημα συνδρομής προς τον ΟΑΣΕ το ευάλωτο των αποθηκευτικών χώρων SALW και πυρομαχικών σε 15 ΜΑΣ και ένα ΠΚΘΣ. Η επίθεση κατά του ΜΑΣ κοντά στο Gosince τον Απρίλιο του 2015, με αποτέλεσμα την κλοπή όπλων και πυρομαχικών, έδωσε το έναυσμα για μια συνολική εξέταση της ασφάλειας των χώρων αποθήκευσης SALW στους ΜΑΣ. Σε απάντηση του αιτήματος συνδρομής, η αποστολή του ΟΑΣΕ στα Σκόπια προέβη σε εκτίμηση των αναγκών, η οποία περιελάμβανε επισκέψεις και στους 15 ΜΑΣ και στο ΠΚΘΣ. Ο ΟΑΣΕ εντόπισε ορισμένες προκλήσεις σχετικά με την ασφάλεια των SALW στις εν λόγω μονάδες, μεταξύ των οποίων η ανάγκη βελτίωσης της φυσικής ασφάλειας των υφιστάμενων χώρων αποθήκευσης, η βελτίωση των διαδικασιών τήρησης αρχείων, η αύξηση της ικανότητας του προσωπικού όσον αφορά τη διαχείριση υπηρεσιακών και κατασχεθέντων SALW, καθώς και η βελτίωση των δυνατοτήτων του ΥΠΕΣ να αποτρέπει τη διάδοση SALW από τα αποθέματά του.
      3.1.3   Αναμενόμενα αποτελέσματα
      Με τη δραστηριότητα αυτή, η αποστολή του ΟΑΣΕ στα Σκόπια (OMSk) συνεχίζει τις προσπάθειές της για οικοδόμηση των ικανοτήτων του ΥΠΕΣ στους τομείς της καταπολέμησης του οργανωμένου εγκλήματος και της τρομοκρατίας. Το έργο θα συμβάλει στην επίτευξη των ακόλουθων συγκεκριμένων αποτελεσμάτων:

                  Αποτέλεσμα 1: Αυξημένη φυσική ασφάλεια και ασφάλεια ΤΠ των αποθεμάτων SALW και πυρομαχικών σε 15 ΜΑΣ και 1 ΠΚΘΣ
                  Δείκτες:

                              —

                              15 ΜΑΣ και 1 ΠΚΘΣ έχουν χώρους αποθήκευσης SALW με αυξημένη φυσική προστασία και προστασία ΤΠ.

                  Αποτέλεσμα 2: Αυξημένη ικανότητα του ΥΠΕΣ στην εφαρμογή της διαχείρισης αποθεμάτων SALW.
                  Δείκτες:

                              —

                              Ανάπτυξη τυποποιημένων επιχειρησιακών διαδικασιών (ΤΕΔ) για τη διαχείριση των υπηρεσιακών όπλων,

                              —

                              Έχει οργανωθεί 1 κύκλος κατάρτισης εκπαιδευτών,

                              —

                              Παροχή 16 επιτόπιων μαθημάτων κατάρτισης σε 15 ΜΑΣ και 1 ΠΚΘΣ.

            3.1.4   Ομάδα υλοποίησης του έργου
      Η ομάδα υλοποίησης του έργου (ΟΥΕ) θα αποτελείται από ένα συντονιστή έργου στον τομέα της επιβολής του νόμου (ΣΕΕΝ) και έναν βοηθό έργου. Η ΟΥΕ θα είναι υπεύθυνη για ολόκληρη τη διαχείριση του κύκλου του έργου, μεταξύ άλλων για τη θέσπιση των νομικών και διοικητικών πλαισίων, καθώς και των πλαισίων παρακολούθησης και επαλήθευσης, για την αποτελεσματική επίτευξη των αποτελεσμάτων του έργου και την υποβολή εκθέσεων.
      3.1.5   Δραστηριότητες
      3.1.5.1   Τεκμηρίωση των υποβολών προσφορών
      Η τεκμηρίωση για την πρόσκληση υποβολής προσφορών για αναβάθμιση της ασφάλειας των 15 ΜΑΣ και του 1 ΠΚΘΣ θα βασίζεται στις προδιαγραφές κατασκευαστικού σχεδιασμού, όπως προβλέπεται στους εθνικούς κανονισμούς και στις βέλτιστες πρακτικές του ΟΑΣΕ για αποθήκευση SALW και αποθέματα συμβατικών πυρομαχικών. Η OMSk θα εξασφαλίσει τις υπηρεσίες μιας εταιρείας για να αναπτύξει τις προδιαγραφές κατασκευαστικού σχεδιασμού. Ο επιλεγμένος προμηθευτής θα εκπονήσει και θα παράσχει στην OMSk και το ΥΠΕΣ όλη τη σχετική τεκμηρίωση του κατασκευαστικού σχεδιασμού, διασφαλίζοντας ότι είναι συντονισμένη και εγκεκριμένη από όλες τις εθνικές ρυθμιστικές αρχές και σύμφωνη με τους κανόνες και τις διαδικασίες του ΟΑΣΕ.
      3.1.5.2   Αναβάθμιση της ασφάλειας
      Η OMSk θα αναπτύξει την τεκμηρίωση που απαιτείται για μια ανοιχτή ανταγωνιστική διαδικασία υποβολής προσφορών και θα διενεργήσει τη δημοπρασία για την κατασκευή των έργων και την παροχή εξοπλισμού ασφαλείας ΤΠ στο πλαίσιο των κανόνων και κανονισμών του ΟΑΣΕ. Ο επιλεγείς ανάδοχος θα εφαρμόσει τα μέτρα ασφαλείας σύμφωνα με τον εγκεκριμένο κατασκευαστικό σχεδιασμό. Η ΟΥΕ θα οργανώσει την παρακολούθηση και την τεχνική εποπτεία της εφαρμογής των μέτρων ασφάλειας και την εξακρίβωση της συμμόρφωσής τους προς τις σχετικές τεχνικές απαιτήσεις.
      3.1.5.3   Ανάπτυξη ΤΕΔ για τον χειρισμό υπηρεσιακών όπλων και πυρομαχικών
      Η ΟΥΕ θα συστήσει ομάδα εργασίας αποτελούμενη από εκπροσώπους του ΟΑΣΕ και των αρμόδιων υπηρεσιών του ΥΠΕΣ, περιλαμβανομένων του σημείου επαφής για τα SALW, της Μονάδας Εκμετάλλευσης, Κρυπτογράφησης και CCTV, του Τμήματος Διαχείρισης των Κατασκευών, του Νομικού Τμήματος, του Τομέα Συνόρων και Μετανάστευσης και του Γραφείου Δημόσιας Ασφάλειας. Η ομάδα εργασίας θα πραγματοποιήσει τέσσερις συνεδριάσεις για την ανάπτυξη των ΤΕΔ και θα υποστηρίζεται από έναν εθνικό και έναν διεθνή εμπειρογνώμονα. Οι ΤΕΔ θα παρέχουν συμβουλές και καθοδήγηση στο προσωπικό του ΥΠΕΣ σχετικά με τον τρόπο χρήσης των νέων τεχνικών εργαλείων και των εργαλείων ΤΠ με τυποποιημένο τρόπο.
      3.1.5.4   Εκπαίδευση
      Η ΟΥΕ θα αναλάβει την ανάπτυξη ενός εκπαιδευτικού εγχειριδίου για τις νέες ΤΕΔ, συμπεριλαμβανομένης της πρόσληψης ενός εμπειρογνώμονα για την ανάπτυξη, εκτύπωση και διάδοση στο αρμόδιο προσωπικό του ΥΠΕΣ, καθώς και της μετάφρασής τους στην αγγλική γλώσσα. Αγγλικά αντίγραφα θα διανεμηθούν σε άλλες επιτόπιες επιχειρήσεις του ΟΑΣΕ, καθώς και στη Γραμματεία του ΟΑΣΕ, ώστε να υπάρξει προβολή και υλικό για μελλοντική αναφορά.
      Η ΟΥΕ θα διοργανώσει μαθήματα κατάρτισης των εκπαιδευτών για 30 ορισθέντες αντιπροσώπους από τέσσερα περιφερειακά κέντρα για θέματα συνόρων και οκτώ τομείς εσωτερικών υποθέσεων, με στόχο την αύξηση των γνώσεών τους σχετικά με τη χρήση των νέων συστημάτων ασφάλειας και ΤΠ στους επανεξοπλισμένους αποθηκευτικούς χώρους. Στη συνέχεια, οι καταρτισμένοι εκπαιδευτές θα παρέχουν κατάρτιση σε εθνικό επίπεδο, στα αντίστοιχα περιφερειακά κέντρα και τομείς, διασφαλίζοντας με τον τρόπο αυτό τη βιωσιμότητα της δραστηριότητας.
      3.1.5.5   Προβολή της Ένωσης
      Σκοπός των δραστηριοτήτων προβολής θα είναι η δημοσιοποίηση της στήριξης της Ένωσης στη μείωση των κινδύνων διάδοσης όπλων και πυρομαχικών μέσω των δραστηριοτήτων του ΟΑΣΕ. Οι εκδηλώσεις προβολής θα επικεντρώνονται στην αύξηση της ευαισθητοποίησης επιλεγμένων ακροατηρίων, καθώς και του ευρέος κοινού, όσον αφορά την υλοποίηση συγκεκριμένων δραστηριοτήτων στο πλαίσιο του εν λόγω έργου, τον αντίκτυπό τους στη μείωση της απειλής από την ανεξέλεγκτη διάδοση και τη γενική σταθερότητα της περιοχής. Οι δραστηριότητες προβολής θα ακολουθούν σχέδιο του έργου προβολής. Προβλέπεται να αναπτυχθούν διάφορα είδη υλικού προβολής προκειμένου να παρουσιαστούν στο κοινό τα αποτελέσματα των έργων. Οι δραστηριότητες αυτές θα περιλαμβάνουν εκτυλισσόμενα διαφημιστικά, πανό, φυλλάδια, φωτογραφικό υλικό, υλικό βίντεο, καθώς και την προώθηση των αποτελεσμάτων σε εκδηλώσεις προβολής.
      3.2   Έργο 2: Διάθεση των πλεονασματικών πυρομαχικών στη Γεωργία
      3.2.1   Στόχος
      Υποστήριξη της διαδικασίας για τη βελτίωση της διαχείρισης των αποθεμάτων πυρομαχικών στη Γεωργία με τη διάθεση 461 τόνων πλεονασματικών πυρομαχικών.
      3.2.2   Περιγραφή
      Το 2016, η Γεωργία ζήτησε βοήθεια για τη διάθεση 461 τόνων πλεονασματικών συμβατικών πυρομαχικών σύμφωνα με το «Πρόγραμμα εργασιών αποστρατιωτικοποίησης παρωχημένων, διαγραμμένων και απαρχαιωμένων πυρομαχικών που υπάρχουν στις στρατιωτικές βάσεις στη Γεωργία» («πρόγραμμα»). Ως συνέχεια των έργων του ΟΑΣΕ που εφαρμόστηκαν το 2007, την περίοδο 2011-2012 και την περίοδο 2014-2016, η Γραμματεία του ΟΑΣΕ θα στηρίξει τη Γεωργία στην προσπάθειά της να αυξηθεί η ικανότητά της όσον αφορά τη διαχείριση των αποθεμάτων πυρομαχικών.
      3.2.3   Αναμενόμενα αποτελέσματα
      Αποτέλεσμα 1: Μείωση των διαθέσιμων πλεονασμάτων συμβατικών πυρομαχικών κατά τρόπο ασφαλή και φιλικό προς το περιβάλλον.
      Δείκτες:

                  —

                  Διάθεση 461 τόνων πλεονασματικών πυρομαχικών.

                  —

                  Υπογραφή συμφωνίας εταιρικής σχέσης για την υλοποίηση.

                  —

                  Πρόσληψη προσωπικού του έργου.

                  —

                  Ανάπτυξη προγράμματος διασφάλισης της ποιότητας.

                  —

                  Τριμηνιαίες εκθέσεις προόδου.

                  —

                  Τριμηνιαίες περιβαλλοντικές εκθέσεις.

            3.2.4   Ομάδα υλοποίησης του έργου
      Η ομάδα υλοποίησης του έργου (ΟΥΕ) θα αποτελείται από ένα διαχειριστή έργου, ένα βοηθό έργου, έναν τοπικό σύμβουλο και δύο διεθνείς συμβούλους. Ο διαχειριστής έργου θα είναι αξιωματούχος του ΟΑΣΕ στο πλαίσιο υφισταμένης συμβατικής θέσης. Ο βοηθός έργου, ο τοπικός σύμβουλος και οι διεθνείς σύμβουλοι θα προσληφθούν σύμφωνα με τους ισχύοντες κανόνες και κανονισμούς του ΟΑΣΕ. Η ΟΥΕ θα είναι υπεύθυνη για τη θέσπιση των νομικών και διοικητικών πλαισίων, καθώς και των πλαισίων παρακολούθησης και επαλήθευσης, για την αποτελεσματική επίτευξη των αποτελεσμάτων του έργου και την εκτέλεση προγράμματος διασφάλισης της ποιότητας (QAP).
      3.2.5   Εταίρος υλοποίησης
      Η Γεωργία έχει αναθέσει την υλοποίηση των δραστηριοτήτων στο πλαίσιο του προγράμματος στο κρατικό στρατιωτικό επιστημονικό τεχνικό κέντρο («DELTA)». Το DELTA διαθέτει αποκλειστικά δικαιώματα στη Γεωργία για δραστηριότητες αποστρατιωτικοποίησης πυρομαχικών και καταστροφής πυρομαχικών, που χορηγήθηκαν με την απόφαση αριθ. 321 του Υπουργού Άμυνας της Γεωργίας το 2005. Έκτοτε, το DELTA αποτελεί τον εκτελεστικό εταίρο στον οποίο ανατίθεται υπεργολαβία από όλους τους διεθνείς οργανισμούς που έχουν αναλάβει τη δέσμευση να υποστηρίξουν δραστηριότητες διάθεσης, συμπεριλαμβανομένου του ΝΑΤΟ, του UNDP και του ΟΑΣΕ. Ως εκ τούτου, το DELTA ολοκλήρωσε το 2016 ένα έργο με τη στήριξη του ΟΑΣΕ για την καταστροφή 620 τόνων πυραύλων αεροσκαφών, βομβών και βλημάτων πυροβολικού.
      3.2.6   Δραστηριότητες
      3.2.6.1   Διάθεση πλεονασματικών πυρομαχικών
      Το DELTA έχει διεξαγάγει έρευνα για τα πυρομαχικά που πρέπει να διατεθούν και έχει αναπτύξει τεχνολογίες, οδηγίες και τεκμηρίωση για τη διαδικασία διάθεσης. Περαιτέρω, το DELTA ξεκίνησε τη διαδικασία μεταφοράς 340 τόνων πλεονασματικών βομβών από τον τόπο αποθήκευσής τους στις εγκαταστάσεις διάθεσης στην Phonichala, παρέσχε κατάρτιση στο προσωπικό του έργου και ξεκίνησε τη διαδικασία αποσυναρμολόγησης. Τα εκρηκτικά συστατικά θα καταστραφούν με έκρηξη σε ανοικτό χώρο στο σκοπευτήριο Vaziani. Η διάθεση 121 τόνων βλημάτων πυροβολικού θα πραγματοποιηθεί στις εγκαταστάσεις Dedoplitskaro. Το DELTA παρακολουθεί τις περιβαλλοντικές επιπτώσεις των εργασιών διάθεσης με τη διενέργεια μηνιαίων δοκιμών.
      3.2.6.2   Προβολή της Ένωσης
      Οι δραστηριότητες προβολής θα επικεντρώνονται στην αύξηση της ευαισθητοποίησης επιλεγμένων ακροατηρίων, καθώς και του ευρέος κοινού, όσον αφορά την υλοποίηση των εργασιών διάθεσης των πυρομαχικών και τον αντίκτυπό τους στην αύξηση της ικανότητας διαχείρισης των αποθεμάτων στη Γεωργία.
      4.   Δικαιούχοι
      Οι άμεσοι δικαιούχοι των έργων είναι τα εθνικά θεσμικά όργανα της πρώην Γιουγκοσλαβικής Δημοκρατίας της Μακεδονίας και της Γεωργίας που είναι υπεύθυνα για την ασφάλεια και τη διαχείριση SALW και πυρομαχικών. Οι δραστηριότητες του έργου συμμορφώνονται με τις εθνικές στρατηγικές για τα SALW και τα πυρομαχικά, ευθυγραμμίζονται δε με τη διεθνή δέσμευση και των δύο χωρών. Ο πληθυσμός των δύο χωρών, ο πληθυσμός της Νοτιοανατολικής Ευρώπης, του Νότιου Καυκάσου και της Ένωσης, που διατρέχει κίνδυνο από τη διάδοση SALW και πυρομαχικών, θα επωφεληθεί επίσης έμμεσα από τις δραστηριότητες του έργου.
      5.   Διάρκεια
      Η υλοποίηση των έργων εκτιμάται ότι θα διαρκέσει συνολικά 36 μήνες.
      6.   Τεχνικός φορέας υλοποίησης
      Η συνολική τεχνική υλοποίηση της παρούσας απόφασης ανατίθεται στη Γραμματεία του ΟΑΣΕ.
      7.   Διευθύνουσα επιτροπή
      Η διευθύνουσα επιτροπή για αυτό το έργο απαρτίζεται από έναν εκπρόσωπο του Ύπατου Εκπροσώπου και του φορέα υλοποίησης που αναφέρεται στην παράγραφο 6 του παρόντος παραρτήματος. Η διευθύνουσα επιτροπή θα εξετάζει την εφαρμογή της παρούσας απόφασης τακτικά, τουλάχιστον ανά εξάμηνο, μεταξύ άλλων με τη χρήση ηλεκτρονικών μέσων επικοινωνίας.
      8.   Εκθέσεις
      Η Γραμματεία του ΟΑΣΕ θα παρέχει σε τριμηνιαία βάση αναλυτικές εκθέσεις για την ανασκόπηση της προόδου όσον αφορά την ολοκλήρωση των αποτελεσμάτων του έργου. Η Γραμματεία του ΟΑΣΕ θα υποβάλλει ετήσιες αναλυτικές και οικονομικές εκθέσεις και τελική έκθεση εντός έξι μηνών από το τέλος της περιόδου υλοποίησης.
      9.   Εκτιμώμενο συνολικό κόστος των έργων και χρηματοδοτική συνδρομή της Ένωσης
      Το συνολικό εκτιμώμενο κόστος των έργων είναι 1 353 878,52 ευρώ.


title: Απόφαση (ΕΕ) 2017/1656 του Ευρωπαϊκού Κοινοβουλίου, της 27ης Απριλίου 2017, σχετικά με το κλείσιμο των λογαριασμών της Ευρωπαϊκής Αρχής Τραπεζών για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/203

         ΑΠΌΦΑΣΗ (ΕΕ) 2017/1656 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με το κλείσιμο των λογαριασμών της Ευρωπαϊκής Αρχής Τραπεζών για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Τραπεζών για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αρχής Τραπεζών για το οικονομικό έτος 2015, που συνοδεύεται από την απάντηση της Αρχής (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στην Αρχή όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0072/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (4), και ιδίως το άρθρο 64,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Οικονομικής και Νομισματικής Πολιτικής (A8-0079/2017),

               1.

               εγκρίνει το κλείσιμο των λογαριασμών της Ευρωπαϊκής Αρχής Τραπεζών για το οικονομικό έτος 2015·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της Ευρωπαϊκής Αρχής Τραπεζών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 72.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 331 της 15.12.2010, σ. 12.

      (5)  ΕΕ L 328 της 7.12.2013, σ. 42.


Avis juridique important

|

31986D0454

86/454/ΕΟΚ: Απόφαση του Συμβουλίου της 11ης Σεπτεμβρίου 1986 για τη σύναψη του διακανονισμού υπό μορφήν ανταλλαγής επιστολών με τις Ηνωμένες Πολιτείες της Αμερικής που τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα

Επίσημη Εφημερίδα αριθ. L 262 της 13/09/1986 σ. 0021

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 11ης Σεπτεμβρίου 1986  για τη σύναψη του διακανονισμού υπό μορφήν ανταλλαγής επιστολών με τις Ηνωμένες Πολιτείες της Αμερικής που τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα  (86/454/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Κοινότητα συνήψε διακανονισμό με τις Ηνωμένες Πολιτείες που παρατείνει και τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα (1)· ότι πρέπει να συμπληρωθεί με διακανονισμό για τα ημικατεργασμένα προϊόντα σιδήρου και χάλυβα, έτσι ώστε να διασφαλιστούν ουσιώδη συμφέρονται των οικείων παραγωγών της Κοινότητας που εξάγουν τα εν λόγω προϊόντα στην αγορά των Ηνωμένων Πολιτειών της Αμερικής· ότι οι διακανονισμοί αυτοί καλύπτουν μόνο τις εξαγωγές της Κοινότητας με τη σύνθεσή της στις 31 Δεκεμβρίου 1985·  ότι για την απόφαση της Επιτροπής στα πλαίσια της συνθήκης για την ίδρυση της Ευρωπαϊκής Κοινότητας Άνθρακα και Χάλυβα σχετικά με τη σύναψη του διακανονισμού αυτού έδωσε σύμφωνα γνώμη το Συμβούλιο σύμφωνα με τη συνθήκη αυτή· ότι πρέπει συνεπώς να εγκριθεί αυτός ο διακανονισμός εφόσον αφορά προϊόντα που υπάγονται στη συνθήκη για την ίδρυση της Ευρωπαϊκής Οικονομικής Κοινότητας,  ΑΠΟΦΑΣΙΖΕΙ:  Άρθρο 1  1. Εγκρίνεται εν ονόματι της Ευρωπαϊκής Οικονομικής Κοινότητας ο διακανονισμός υπό μορφήν ανταλλαγής επιστολών με τις Ηνωμένες Πολιτείες της Αμερικής που τροποποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα, εφόσον αφορά προϊόντα αρμοδιότητας της συνθήκης για την ίδρυση της Κοινότητας αυτής.  2. Το κείμενο του διακανονισμού επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το διακανονισμό δεσμεύοντας την Ευρωπαϊκή Οικονομική Κοινότητα.  Βρυξέλλες, 11 Σεπτεμβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 355 της 31. 12. 1985, σ. 2.


Avis juridique important

|

32003D0194(01)

2004/327/ΕΚ: Απόφαση αριθ. 194, της 17ης Δεκεμβρίου 2003, σχετικά με την ομοιόμορφη εφαρμογή του άρθρου 22 παράγραφος 1 στοιχείο α) σημείο i) του κανονισμού (EΟΚ) αριθ. 1408/71 στο κράτος μέλος διαμονής (Κείμενο που παρουσιάζει ενδιαφέρον για τον ΕΟΧ και τη συμφωνία ΕΕ-Ελβετίας)

Επίσημη Εφημερίδα αριθ. L 104 της 08/04/2004 σ. 0127 - 0128

Απόφαση αριθ. 194της 17ης Δεκεμβρίου 2003σχετικά με την ομοιόμορφη εφαρμογή του άρθρου 22 παράγραφος 1 στοιχείο α) σημείο i) του κανονισμού (EΟΚ) αριθ. 1408/71 στο κράτος μέλος διαμονής(Κείμενο που παρουσιάζει ενδιαφέρον για τον ΕΟΧ και τη συμφωνία ΕΕ-Ελβετίας)(2004/327/ΕΚ)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛEIA ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη:το άρθρο 81 στοιχείο α) του κανονισμού (EΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας(1), βάσει του οποίου η διοικητική επιτροπή είναι αρμόδια για όλα τα διοικητικά θέματα καθώς και τα θέματα ερμηνείας, τα οποία απορρέουν από τις διατάξεις του κανονισμού (ΕΟΚ) αριθ. 1408/71 και τους μεταγενέστερους κανονισμούς,τα άρθρα 22, 25 και 31 του κανονισμού (EΟΚ) αριθ. 1408/71, τα οποία αφορούν στις παροχές σε είδος κατά τη διάρκεια διαμονής σε κράτος μέλος άλλο από το αρμόδιο,Εκτιμώντας τα ακόλουθα:(1) Την 27η Ιουνίου 2003 η Επιτροπή ενέκρινε μια πρόταση κανονισμού(2) για την τροποποίηση των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου(3) σχετικά με την εξίσωση των δικαιωμάτων και την απλοποίηση των διαδικασιών. Στόχος αυτής της πρότασης κανονισμού είναι η εξίσωση των δικαιωμάτων όλων των κατηγοριών ασφαλισμένων, ώστε να έχουν δικαίωμα για όλες τις παροχές σε είδος, οι οποίες καθίστανται ιατρικά αναγκαίες κατά τη διάρκεια διαμονής στο έδαφος άλλου κράτους μέλους, λαμβανομένης υπόψη της φύσης των παροχών αυτών και της διάρκειας της διαμονής(4).(2) Σύμφωνα με τις σποφάσεις αριθ. 189, 190 και 191 της διοικητικής επιτροπής(5) η ευρωπαϊκή κάρτα ασφάλισης ασθένειας θα αρχίσει να αντικαθιστά το έντυπο E 111 από την 1η Ιουνίου 2004.(3) Σύμφωνα με το άρθρο 22 παράγραφος 1 στοιχείο α) σημείο i), το άρθρο 25 παράγραφος 1 στοιχείο α) και το άρθρο 31 παράγραφος 1 στοιχείο α) του κανονισμού (ΕΟΚ) αριθ. 1408/71 και τα άρθρα 21, 26 και 31 του κανονισμού (ΕΟΚ) αριθ. 574/72, όπως τροποποιήθηκαν από την πρόταση κανονισμού της Επιτροπής, της 27 Ιουνίου 2003(6), ο ασφαλισμένος δικαιούται, βάσει της ευρωπαϊκής κάρτας ασφάλισης ασθένειας ή ισοδυνάμου με αυτή εγγράφου, να λαμβάνει παροχές σε είδος, οι οποίες καθίστανται ιατρικά αναγκαίες, λαμβανομένης υπόψη της φύσης των παροχών αυτών και της διάρκειας της διαμονής. Οι παροχές αυτές θα χορηγούνται σύμφωνα με τις ισχύουσες διατάξεις στο κράτος μέλος διαμονής και σύμφωνα με τα τιμολόγια ή το σύστημα, τα οποία εφαρμόζονται στο κράτος μέλος αυτό.(4) Ο φορέας του τόπου διαμονής έχει δικαίωμα για την απόδοση εκ μέρους του αρμόδιου φορέα της δαπάνης των παροχών σε είδος, οι οποίες έχουν χορηγηθεί βάσει της ευρωπαϊκής κάρτας ασφάλισης ασθενείας ή αντίστοιχα εγκύρου εντύπου. Η υποχρέωση αυτή απόδοσης έχει προβλεφθεί στο άρθρο 2 της απόφασης αριθ. 189.(5) Σύμφωνα με τα άρθρα 21, 26 και 31 του κανονισμού (EΟΚ) αριθ. 574/72, όπως τροποποιήθηκε από την προαναφερόμενη πρόταση κανονισμού της Επιτροπής, οι ασφαλισμένοι, για τους οποίους οι παροχές σε είδος καθίστανται ιατρικά αναγκαίες κατά τη διάρκεια διαμονής σε άλλο κράτος μέλος, μπορούν να απευθυνθούν άμεσα στους παρόχους υγειονομικής περίθαλψης, χωρίς να έχουν την υποχρέωση να παρουσιάζονται πρώτα στον φορέα του τόπου διαμονής.(6) Για το λόγο αυτόν είναι αναγκαίο να προσδιοριστεί το πεδίο εφαρμογής του άρθρου 22 παράγραφος 1 στοιχείο α) σημείο i), του άρθρου 25 παράγραφος 1 στοιχείο α) και του άρθρου 31 παράγρος 1 στοιχείο α), όπως τροποποιήθηκαν από την προαναφερόμενη πρόταση κανονισμού, με στόχο τον καθορισμό κριτηρίων για την ομοιόμορφη και ισόρροπη εφαρμογή των διατάξεων αυτών από τους παρόχους υγειονομικής περίθαλψης. Οι διευκρινίσεις αυτές δεν αφορούν στις περιπτώσεις προσώπων, τα οποία μετακινούνται σε άλλο κράτος μέλος με σοπό να λάβουν εκεί ιατρική θεραπεία.(7) Τα κριτήρια, τα οποία προβλέπονται στο άρθρο 22 παράγραφος 1 στοιχείο α) σημείο i), στο άρθρο 25 παράγραφος 1 στοιχείο α) και στο άρθρο 31 παράγραφος 1 στοιχείο α), όπως τροποποιήθηκαν από την πρόταση της Επιτροπής, δεν μπορούν να ερμηνευθούν κατά τρόπο, που να αποκλείει τις χρόνιες ή προϋπάρχουσες ασθένειες. Το Δικαστήριο(7) διευκρίνισε, ότι ο όρος "αναγκαία περίθαλψη" δεν μπορεί να ερμηνεύεται υπό την έννοια, ότι το δικαίωμα αυτό περιορίζεται αποκλειστικά σε περιπτώσεις, στις οποίες η παρασχεθείσα περίθαλψη κατέστη αναγκαία εξαιτίας αιφνίδιας εκδήλωσης της πάθησης. Ειδικότερα, το γεγονός, ότι η περίθαλψη που απαιτείται από την εξέλιξη της κατάστασης της υγείας του ασφαλισμένου κατά τη διάρκεια διαμονής του σε άλλο κράτος μέλος συνδέεται, ενδεχομένως, με πάθηση προϋπάρχουσα και γνωστή στον ασφαλισμένο, όπως οι χρόνιες ασθένειες, δεν σημαίνει ότι δεν πληρούνται οι όροι εφαρμογής των διατάξεων αυτών,ΑΠΟΦΑΣΙΖΕΙ ΤΑ ΑΚΟΛΟΥΘΑ:1. Οι διατάξεις του άρθρου 22 παράγραφος 1 στοιχείο α) σημείο i), του άρθρου 25 παράγραφος 1 στοιχείο α) και του άρθρου 31 παράγραφος 1 στοιχείο α) καλύπτουν τις παροχές σε είδος, οι οποίες καθίστανται ιατρικά αναγκαίες και χορηγούνται σε ασφαλισμένο, ο οποίος διαμένει σε άλλο κράτος μέλος, προκειμένου να μην εξαναγκασθεί να επιστρέψει πρόωρα στο αρμόδιο κράτος, για να λάβει την περίθαλψη που απαιτεί η κατάσταση της υγείας του.Ο στόχος τέτοιων παροχών είναι να επιτρέψουν στον ασφαλισμένο να συνεχίσει τη διαμονή του υπό ιατρικά ασφαλείς συνθήκες, λαμβανομένης υπόψη της προβλεπόμενης διάρκειας της διαμονής.Εντούτοις, από τις εν λόγω διατάξεις δεν καλύπτονται οι περιπτώσεις, κατά τις οποίες ο ασφαλισμένος μεταβαίνει σε άλλο κράτος μέλος με σκοπό να λάβει εκεί ιατρική θεραπεία.2. Προκειμένου να προσδιοριστεί, εάν μία παροχή σε είδος πληροί τις προϋποθέσεις του άρθρου 22 παράγραφος 1 στοιχείο α) σημείο i), του άρθρου 25 παράγραφος 1 στοιχείο α) και του άρθρου 31 παράγραφος 1 στοιχείο α), λαμβάνονται υπόψη ιατρικά και μόνο στοιχεία στο πλαίσιο της διαμονής του ενδιαφερομένου, λαμβάνοντας υπόψη την ιατρική κατάσταση και το ιστορικό του.3. Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης. Αρχίζει να ισχύει από την πρώτη ημέρα του μήνα που έπεται της δημοσίευσής της, αλλά δεν παράγει αποτελέσματα πριν από την 1η Ιουνίου 2004.Ο Πρόεδρος της διοικητικής επιτροπήςGiuseppe Miccio(1) ΕΕ L 149 της 5.7.1971, σ. 2.(2) COM (2003)378 τελικό.(3) ΕΕ L 74 της 27.3.1972, σ. 1.(4) Πολιτική συμφωνία επ' αυτής της πρότασης επετεύχθη κατά τη συνεδρίαση του αρμοδίου Συμβουλίου Υπουργών στις 20 Οκτωβρίου 2003.(5) ΕΕ L 276 της 27.10.2003.(6) Βλέπε την υποσημείωση 2.(7) Υπόθεση C-326/00, Ιωαννίδης, απόφαση της 25.2.2003.


Σημαντική ανακοίνωση νομικού περιεχομένου

|

31989Y1115(01)

Απόφαση αριθ. 138 της 17ης Φεβρουαρίου 1989 όσον αφορά την ερμηνεία του άρθρου 22 παράγραφος 1 στοιχείο γ) του κανονισμού (ΕΟΚ) αριθ. 1408/71 στην περίπτωση μεταμόσχευσης οργάνων ή άλλης χειρουργικής επέμβασης που απαιτεί αναλύσεις βιολογικών δειγμάτων, χωρίς ο ενδιαφερόμενος να βρίσκεται στο κράτος μέλος στο οποίο πραγματοποιούνται οι αναλύσεις

Επίσημη Εφημερίδα αριθ. C 287 της 15/11/1989 σ. 0003 - 0004

		Απόφαση αριθ. 138της 17ης Φεβρουαρίου 1989όσον αφορά την ερμηνεία του άρθρου 22 παράγραφος 1 στοιχείο γ) του κανονισμού (ΕΟΚ) αριθ. 1408/71 στην περίπτωση μεταμόσχευσης οργάνων ή άλλης χειρουργικής επέμβασης που απαιτεί αναλύσεις βιολογικών δειγμάτων, χωρίς ο ενδιαφερόμενος να βρίσκεται στο κράτος μέλος στο οποίο πραγματοποιούνται οι αναλύσεις(89/C 287/04)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,το άρθρο 81 του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 το οποίο αναφέρεται στην εφαρμογή των συστημάτων κοινωνικής ασφάλισης στους μισθωτούς, στους μη μισθωτούς καθώς και στα μέλη της οικογένειάς τους οι οποίοι μετακινούνται εντός της Κοινότητας, δυνάμει του οποίου είναι επιφορτισμένη με τη διεκπεραίωση οποιουδήποτε διοικητικού ή ερμηνευτικού ζητήματος το οποίο απορέει από τον κανονισμό (ΕΟΚ) αριθ. 1408/71 και τους μετέπειτα κανονισμούς,Εκτιμώντας:ότι το άρθρο 22 παράγραφος 1 στοιχείο γ) του κανονισμού (ΕΟΚ) αριθ. 1408/71 αφορά την περίπτωση των ασφαλισμένων οι οποίοι μεταβαίνουν στο έδαφος του κράτους μέλους στο οποίο τους έχει επιτραπεί να θεραπευτούν·ότι, σε ορισμένες περιπτώσεις, αναλύσεις βιολογικών δειγμάτων οι οποίες είναι απαραίτητες πριν ή/και μετά από μεταμόσχευση οργάνων ή άλλη χειρουργική επέμβαση, μπορούν να πραγματοποιηθούν αποκλειστικά και μόνο στο κράτος μέλος στο οποίο ο αρμόδιος φορέας έχει επιτρέψει στον ενδιαφερόμενο να θεραπευτεί, αλλά οι αναλύσεις αυτές δεν πραγματοποιούνται κατά τη διάρκεια της παραμονής του ενδιαφερόμενου στο έδαφος αυτού του κράτους μέλους·ότι αυτές οι αναλύσεις βιολογικών δειγμάτων αποτελούν ενιαίο σύνολο με τις υπόλοιπες προ/και μετ/εγχειρητικές αναλύσεις, τη χειρουργική επέμβαση και όλες τις παροχές που χορηγούνται κατ' εφαρμογή της νομοθεσίας του κράτους μέλους στο οποίο επιτρέπεται στον ασφαλισμένο να μεταβεί και ότι το σύνολο των δαπανών για τις παροχές αυτές επιβαρύνει τον αρμόδιο φορέα·ότι, κατά συνέπεια, πρέπει να διασαφηνιστεί η ερμηνεία του άρθρου 22 παράγραφος 1 στοιχείο γ), του κανονισμού (ΕΟΚ) αριθ. 1408/71 για να διευκρινιστεί ότι καλύπτει και τις αναλύσεις βιολογικών δειγμάτων οι οποίες πραγματοποιούνται σε κράτος μέλος διαφορετικό από το αρμόδιο κράτος πριν ή/και μετά από μεταμόσχευση οργάνων ή μια άλλη χειρουργική επέμβαση για την οποία έχει δοθεί η απαιτούμενη έγκριση από τον αρμόδιο φορέα, ακόμα και εάν οι αναλύσεις αυτές δεν πραγματοποιούνται κατά τη διάρκεια της παραμονής του ενδιαφερόμενου στο έδαφος του άλλου κράτους μέλους·Σύμφωνα με τα οριζόμενα στο άρθρο 80 παράγραφος 3 του κανονισμού (ΕΟΚ) αριθ. 1408/71,ΑΠΟΦΑΣΙΖΕΙ:1. Οι αναλύσεις βιολογικών δειγμάτων, οι οποίες πραγματοποιούνται σε κράτος μέλος διαφορετικό από το αρμόδιο κράτος και για τις οποίες έχει δοθεί η απαιτούμενη έγκριση από τον αρμόδιο φορέα, καλύπτονται από το άρθρο 22 παράγραφος 1 στοιχείο γ) του κανονισμού (ΕΟΚ) αριθ. 1408/71, ακόμα και αν οι αναλύσεις αυτές δεν πραγματοποιούνται κατά τη διάρκεια της παραμονής του ενδιαφερόμενου στο έδαφος του άλλου κράτους μέλους.2. Στην περίπτωση αυτή ο αρμόδιος φορέας χρησιμοποιεί το έντυπο Ε 112 για να εγκρίνει τις αναλύσεις και τις αποστολές βιολογικών δειγμάτων σε ένα άλλο κράτος μέλος.Κατόπιν συμφωνίας μεταξύ του αρμόδιου φορέα και του φορέα του τόπου διαμονής το έντυπο Ε 112 και τα βιολογικά δείγματα πρέπει να αποσταλούν μαζί στο νοσοκομειακό ίδρυμα που συνέστησε τις αναλύσεις.3. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Αρχίζει να ισχύει την πρώτη ημέρα του τετάρτου μηνός ο οποίος έπεται της δημοσίευσής του.Ο πρόεδρος της Διοικητικής ΕπιτροπήςΒ. Díez Rodríguez--------------------------------------------------


title: Απόφαση του Συμβουλίου, της 13ης Μαΐου 2011, για τη σύναψη συμφωνίας υπό μορφή πρωτοκόλλου μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας για τη θέσπιση μηχανισμού επίλυσης διαφορών που εφαρμόζεται σε διαφορές στο πλαίσιο εμπορικών διατάξεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Χασεμιτικού Βασιλείου της Ιορδανίας αφετέρου

text:
               6.7.2011

               EL

               Επίσημη Εφημερίδα της Ευρωπαϊκής Ένωσης

               L 177/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Μαΐου 2011
   για τη σύναψη συμφωνίας υπό μορφή πρωτοκόλλου μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας για τη θέσπιση μηχανισμού επίλυσης διαφορών που εφαρμόζεται σε διαφορές στο πλαίσιο εμπορικών διατάξεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Χασεμιτικού Βασιλείου της Ιορδανίας αφετέρου
   (2011/398/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 24 Φεβρουαρίου 2006, το Συμβούλιο εξουσιοδότησε την Επιτροπή να αρχίσει διαπραγματεύσεις με τους εταίρους από την περιοχή της Μεσογείου με σκοπό τη θέσπιση μηχανισμού επίλυσης διαφορών που σχετίζονται με εμπορικές διατάξεις

               (2)

               Η Επιτροπή διεξήγαγε τις διαπραγματεύσεις σε διαβούλευση με την επιτροπή που ορίσθηκε δυνάμει του άρθρου 207 της συνθήκης και στο πλαίσιο των οδηγιών διαπραγμάτευσης που εκδόθηκαν από το Συμβούλιο.

               (3)

               Οι διαπραγματεύσεις ολοκληρώθηκαν και στις 9 Δεκεμβρίου 2009 μονογραφήθηκε συμφωνία υπό μορφή πρωτοκόλλου μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας για τη θέσπιση μηχανισμού επίλυσης διαφορών που εφαρμόζεται σε διαφορές στο πλαίσιο εμπορικών διατάξεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Χασεμιτικού Βασιλείου της Ιορδανίας αφετέρου (1) («πρωτόκολλο»).

               (4)

               Το πρωτόκολλο υπεγράφη εξ ονόματος της Ένωσης στις 11 Φεβρουαρίου 2011.

               (5)

               Το πρωτόκολλο θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία υπό μορφή πρωτοκόλλου μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας για τη θέσπιση μηχανισμού επίλυσης διαφορών που εφαρμόζεται σε διαφορές στο πλαίσιο εμπορικών διατάξεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Χασεμιτικού Βασιλείου της Ιορδανίας αφετέρου, («πρωτόκολλο») εγκρίνεται εξ ονόματος της Ένωσης.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   O πρόεδρος του Συμβουλίου προβαίνει εξ ονόματος της Ένωσης στην κοινοποίηση του άρθρου 23 του πρωτοκόλλου (2).
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 13 Μαΐου 2011.

            Για το Συμβούλιο

            Ο Πρόεδρος

         MARTONYI J.

      (1)  ΕΕ L 129 της 15.5.2002, σ. 3.

      (2)  Η ημερομηνία έναρξης ισχύος του πρωτοκόλλου δημοσιεύεται στην Επίσημη Εφημερίδα της Ευρωπαϊκής Ένωσης από την Γενική Γραμματεία του Συμβουλίου.
    ---documentbreak---

               6.7.2011

               EL

               Επίσημη Εφημερίδα της Ευρωπαϊκής Ένωσης

               L 177/3

         ΠΡΩΤΌΚΟΛΛΟ
   μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας για τη θέσπιση μηχανισμού επίλυσης διαφορών που εφαρμόζεται σε διαφορές στο πλαίσιο των εμπορικών διατάξεων της ευρωμεσογειακης συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Χασεμιτικού Βασιλείου της Ιορδανίας αφετέρου
   Η ΕΥΡΩΠΑΪΚΗ ΕΝΩΣΗ, στο εξής «Ένωση»,
   αφενός
   και
   ΤΟ ΧΑΣΕΜΙΤΙΚΟ ΒΑΣΙΛΕΙΟ ΤΗΣ ΙΟΡΔΑΝΙΑΣ, στο εξής «Ιορδανία»,
   αφετέρου,
   ΣΥΜΦΩΝΟΥΝ ΤΑ ΑΚΟΛΟΥΘΑ:
   ΚΕΦΑΛΑΙΟ I

      ΣΤΟΧΟΣ ΚΑΙ ΠΕΔΙΟ ΕΦΑΡΜΟΓΗΣ

   Άρθρο 1
   Στόχος
   Ο στόχος του παρόντος πρωτοκόλλου είναι η αποτροπή και η επίλυση των εμπορικών διαφορών μεταξύ των συμβαλλόμενων μερών προκειμένου να επιτευχθεί, όπου αυτό είναι δυνατό, αμοιβαία αποδεκτή λύση.
   Άρθρο 2
   Εφαρμογή του πρωτοκόλλου
   1.   Οι διατάξεις του παρόντος πρωτοκόλλου ισχύουν όσον αφορά οποιαδήποτε διαφορά σχετικά με την ερμηνεία και την εφαρμογή των διατάξεων του τίτλου II (με εξαίρεση το άρθρο 23) της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του Χασεμιτικού Βασιλείου της Ιορδανίας αφετέρου (εφεξής «η συμφωνία σύνδεσης»), εκτός εάν περιέχεται ρητά αντίθετη διάταξη (1). Το άρθρο 97 της συμφωνίας σύνδεσης ισχύει για τις διαφορές σχετικά με την εφαρμογή και την ερμηνεία άλλων διατάξεων της συμφωνίας σύνδεσης.
   2.   Οι διαδικασίες του παρόντος πρωτοκόλλου ισχύουν αν, 60 ημέρες μετά την παραπομπή μιας διαφοράς στο Συμβούλιο Σύνδεσης σύμφωνα με το άρθρο 97 της συμφωνίας σύνδεσης, το Συμβούλιο Σύνδεσης δεν έχει καταφέρει να επιλύσει τη διαφορά.
   3.   Για τους σκοπούς της παραγράφου 2, μια διαφορά θεωρείται ότι έχει επιλυθεί όταν λάβει απόφαση το Συμβούλιο Σύνδεσης όπως προβλέπεται στο άρθρο 97 παράγραφος 2 της συμφωνίας σύνδεσης, ή όταν δηλώσει ότι δεν υπάρχει πλέον διαφορά.
   ΚΕΦΑΛΑΙΟ II

      ΔΙΑΒΟΥΛΕΥΣΕΙΣ ΚΑΙ ΔΙΑΜΕΣΟΛΑΒΗΣΗ

   Άρθρο 3
   Διαβουλεύσεις
   1.   Τα συμβαλλόμενα μέρη προσπαθούν να επιλύσουν οποιαδήποτε διαφορά σχετικά με την ερμηνεία και την εφαρμογή των διατάξεων που αναφέρονται στο άρθρο 2, αρχίζοντας διαβουλεύσεις καλόπιστα με στόχο μια γρήγορη, δίκαιη, και αμοιβαία αποδεκτή λύση.
   2.   Ένα συμβαλλόμενο μέρος επιδιώκει διαβουλεύσεις υποβάλλοντας γραπτό αίτημα στο άλλο συμβαλλόμενο μέρος, το οποίο κοινοποιεί στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων», προσδιορίζοντας οποιοδήποτε συγκεκριμένο μέτρο και τις διατάξεις της συμφωνίας σύνδεσης που θεωρεί ότι ισχύουν.
   3.   Μέσα σε 40 ημέρες από την ημερομηνία παραλαβής του αιτήματος πραγματοποιούνται οι διαβουλεύσεις, στο έδαφος του συμβαλλόμενου μέρους κατά του οποίου στρέφεται η καταγγελία, εκτός αν τα συμβαλλόμενα μέρη συμφωνήσουν διαφορετικά. Οι διαβουλεύσεις θεωρείται ότι έχουν ολοκληρωθεί εντός 60 ημερών από την ημερομηνία παραλαβής του αιτήματος, εκτός αν αμφότερα τα συμβαλλόμενα μέρη συμφωνήσουν τη συνέχισή τους. Οι διαβουλεύσεις, ειδικότερα όλες οι πληροφορίες που κοινοποιούνται και οι θέσεις που υποστηρίζονται από τα συμβαλλόμενα μέρη κατά τη διάρκεια αυτών των διαδικασιών, είναι εμπιστευτικές και δεν θίγουν τα δικαιώματα κανενός συμβαλλόμενου μέρους σε περαιτέρω διαδικασίες.
   4.   Οι διαβουλεύσεις για επείγοντα θέματα, συμπεριλαμβανομένων των θεμάτων που αφορούν τα αναλώσιμα ή εποχικά εμπορεύματα, πραγματοποιούνται εντός 15 ημερών από την ημερομηνία υποβολής του αιτήματος και θεωρείται ότι έχουν ολοκληρωθεί εντός 30 ημερών από την ημερομηνία παραλαβής του αιτήματος.
   5.   Εάν το συμβαλλόμενο μέρος στο οποίο υποβάλλεται το αίτημα δεν ανταποκρίνεται στο αίτημα για διαβουλεύσεις μέσα σε 10 εργάσιμες ημέρες από την ημερομηνία της παραλαβής του, ή εάν οι διαβουλεύσεις δεν πραγματοποιούνται μέσα στα χρονικά πλαίσια που καθορίζονται στην παράγραφο 3 ή στην παράγραφο 4 αντίστοιχα, ή εάν οι διαβουλεύσεις έχουν ολοκληρωθεί και δεν έχει επιτευχθεί καμία συμφωνία για αμοιβαία αποδεκτή λύση, το καταγγέλλον συμβαλλόμενο μέρος μπορεί να ζητήσει τη σύσταση ειδικής ομάδας διαιτησίας σύμφωνα με το άρθρο 5.
   Άρθρο 4
   Διαμεσολάβηση
   1.   Αν οι διαβουλεύσεις δεν καταλήξουν σε αμοιβαία αποδεκτή λύση, τα συμβαλλόμενα μέρη μπορούν, κατόπιν συμφωνίας, να προσφύγουν σε διαμεσολαβητή. Κάθε αίτηση για διαμεσολάβηση πρέπει να γίνεται γραπτώς στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» και να περιγράφει κάθε μέτρο που αποτέλεσε αντικείμενο διαβουλεύσεων, καθώς και τους αμοιβαία συμφωνηθέντες όρους υπό τους οποίους πραγματοποιείται η διαμεσολάβηση. Κάθε συμβαλλόμενο μέρος αναλαμβάνει να εξετάσει ευνοϊκά αυτά τα αιτήματα για διαμεσολάβηση.
   2.   Εφόσον τα συμβαλλόμενα μέρη δεν συμφωνήσουν ποιος θα είναι ο διαμεσολαβητής εντός πέντε εργάσιμων ημερών από την ημερομηνία παραλαβής του αιτήματος για διαμεσολάβηση, οι πρόεδροι της υποεπιτροπής «βιομηχανίας, εμπορίου, υπηρεσιών και προώθησης των επενδύσεων» ή αντιπρόσωπός τους, επιλέγει διαμεσολαβητή με κλήρωση μεταξύ των ατόμων που περιλαμβάνονται στον κατάλογο του άρθρου 19 και που δεν είναι υπήκοοι κανενός συμβαλλόμενου μέρους. Η επιλογή γίνεται μέσα σε 10 εργάσιμες ημέρες από την ημερομηνία παραλαβής του αιτήματος για διαμεσολάβηση. Ο διαμεσολαβητής συγκαλεί συνεδρίαση με τα συμβαλλόμενα μέρη το αργότερο 30 ημέρες μετά την επιλογή του. Ο διαμεσολαβητής λαμβάνει τις παρατηρήσεις κάθε συμβαλλόμενου μέρους το αργότερο 15 ημέρες πριν από τη συνεδρίαση και μπορεί να ζητήσει συμπληρωματικές πληροφορίες από τα συμβαλλόμενα μέρη ή από τους εμπειρογνώμονες ή τους τεχνικούς συμβούλους, όπως κρίνει αναγκαίο. Κάθε πληροφορία που συγκεντρώνεται κατ’ αυτό τον τρόπο, πρέπει να γνωστοποιείται και στα δύο συμβαλλόμενα μέρη για τη διατύπωση παρατηρήσεων. Ο διαμεσολαβητής κοινοποιεί γνώμη το αργότερο 45 ημέρες μετά την επιλογή του.
   3.   Η γνώμη του διαμεσολαβητή μπορεί να περιλαμβάνει σύσταση για τον τρόπο επίλυσης της διαφοράς σύμφωνα με τις διατάξεις που αναφέρονται στο άρθρο 2. Η γνώμη του διαμεσολαβητή δεν είναι δεσμευτική.
   4.   Τα συμβαλλόμενα μέρη μπορούν να συμφωνήσουν να τροποποιήσουν τις προθεσμίες που αναφέρονται στην παράγραφο 2. Ο διαμεσολαβητής μπορεί επίσης να αποφασίσει την τροποποίηση των εν λόγω προθεσμιών κατόπιν σχετικού αιτήματος από οποιοδήποτε από τα συμβαλλόμενα μέρη, λαμβάνοντας υπόψη τις ιδιαίτερες δυσκολίες που συναντά το οικείο μέρος ή την πολυπλοκότητα της υπόθεσης.
   5.   Οι διαδικασίες που περιλαμβάνουν τη διαμεσολάβηση, ειδικότερα η γνώμη του διαμεσολαβητή και όλες οι πληροφορίες που κοινοποιούνται και οι θέσεις που λαμβάνουν τα συμβαλλόμενα μέρη κατά τη διάρκεια αυτών των διαδικασιών, είναι εμπιστευτικές και δεν θίγουν τα δικαιώματα κανενός συμβαλλόμενου μέρους σε περαιτέρω διαδικασίες.
   6.   Αν τα συμβαλλόμενα μέρη συμφωνούν, οι διαδικασίες για τη διαμεσολάβηση μπορούν να συνεχιστούν ενώ προχωρά η διαδικασία διαιτησίας.
   7.   Η αντικατάσταση ενός διαμεσολαβητή πραγματοποιείται μόνο για τους λόγους και σύμφωνα με τις διαδικασίες που εκτίθενται λεπτομερώς στα άρθρα 18 έως 21 του εσωτερικού κανονισμού.
   ΚΕΦΑΛΑΙΟ III

      ΔΙΑΔΙΚΑΣΙΕΣ ΕΠΙΛΥΣΗΣ ΔΙΑΦΟΡΩΝ

      ΤΜΗΜΑ I

         Διαδικασία διαιτησίας

   Άρθρο 5
   Έναρξη της διαδικασίας διαιτησίας
   1.   Αν τα συμβαλλόμενα μέρη δεν μπορούν να επιλύσουν τη διαφορά με διαβουλεύσεις όπως προβλέπεται στο άρθρο 3 ή με διαμεσολάβηση σύμφωνα με το άρθρο 4, το καταγγέλλον συμβαλλόμενο μέρος μπορεί να ζητήσει τη σύσταση ειδικής ομάδας διαιτησίας.
   2.   Το αίτημα για σύσταση ειδικής ομάδας διαιτησίας υποβάλλεται γραπτώς στο συμβαλλόμενο μέρος κατά του οποίου στρέφεται η καταγγελία και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων». Το καταγγέλλον συμβαλλόμενο μέρος επισημαίνει στο αίτημά του τα συγκεκριμένα υπό εξέταση μέτρα και τεκμηριώνει τον τρόπο με τον οποίο τα εν λόγω μέτρα συνιστούν παραβίαση των διατάξεων του άρθρου 2. Η σύσταση ειδικής ομάδας διαιτησίας ζητείται το αργότερο 18 μήνες από την ημερομηνία παραλαβής του αιτήματος για διαβουλεύσεις, με την επιφύλαξη των δικαιωμάτων του καταγγέλλοντος συμβαλλόμενου μέρους να ζητήσει νέες διαβουλεύσεις για το ίδιο ζήτημα στο μέλλον.
   Άρθρο 6
   Σύσταση ειδικής ομάδας διαιτησίας
   1.   Συστήνεται ειδική ομάδα διαιτησίας που απαρτίζεται από τρεις διαιτητές.
   2.   Μέσα σε 10 εργάσιμες ημέρες από την ημερομηνία παραλαβής του αιτήματος για τη σύσταση ειδικής ομάδας διαιτησίας από το συμβαλλόμενο μέρος κατά του οποίου στρέφεται η καταγγελία, τα συμβαλλόμενα μέρη διαβουλεύονται προκειμένου να επιτευχθεί συμφωνία όσον αφορά τη σύνθεση της ειδικής ομάδας διαιτησίας.
   3.   Αν τα συμβαλλόμενα μέρη αδυνατούν να συμφωνήσουν σχετικά με τη σύνθεση της ειδικής ομάδας διαιτησίας εντός της προθεσμίας που καθορίζεται στην παράγραφο 2, κάθε συμβαλλόμενο μέρος μπορεί να ζητήσει από τους προέδρους της υποεπιτροπής «βιομηχανίας, εμπορίου, υπηρεσιών και προώθησης των επενδύσεων» ή τον αντιπρόσωπό τους να επιλέξει και τα τρία μέλη με κλήρωση, από τον κατάλογο που καταρτίζεται βάσει του άρθρου 19, ένα μεταξύ των προσώπων που προτείνει το καταγγέλλον συμβαλλόμενο μέρος, ένα μεταξύ των προσώπων που προτείνει το μέρος εναντίον του οποίου στρέφεται η καταγγελία και ένα μεταξύ των προσώπων που έχουν επιλέξει τα μέρη να εκτελεί χρέη προέδρου. Στην περίπτωση που τα μέρη συμφωνήσουν για ένα ή περισσότερα μέλη της ειδικής ομάδας διαιτησίας, τα υπόλοιπα μέρη επιλέγονται σύμφωνα με την ίδια διαδικασία.
   4.   Οι πρόεδροι της υποεπιτροπής «βιομηχανίας, εμπορίου, υπηρεσιών και προώθησης των επενδύσεων», ή ο αντιπρόσωπος τους, επιλέγουν τους διαιτητές μέσα σε πέντε εργάσιμες ημέρες από το αίτημα που αναφέρεται στην παράγραφο 3 από καθένα συμβαλλόμενο μέρος.
   5.   Η ημερομηνία σύστασης της ειδικής ομάδας διαιτησίας είναι η ημερομηνία επιλογής των τριών διαιτητών.
   6.   Η αντικατάσταση των διαιτητών πραγματοποιείται μόνο για τους λόγους και σύμφωνα με τις διαδικασίες που εκτίθενται λεπτομερώς στα άρθρα 18 έως 21 του εσωτερικού κανονισμού.
   Άρθρο 7
   Ενδιάμεση έκθεση της ειδικής ομάδας διαιτησίας
   Η επιτροπή διαιτησίας διανέμει ενδιάμεση έκθεση στα συμβαλλόμενα μέρη που περιλαμβάνει τα πραγματικά περιστατικά, τη δυνατότητα εφαρμογής των σχετικών διατάξεων και τη βασική λογική πίσω από οποιαδήποτε συμπεράσματα και συστάσεις που υποβάλλει, το αργότερο έως 120 ημέρες μετά την ημερομηνία σύστασης της ομάδας διαιτησίας. Οποιοδήποτε συμβαλλόμενο μέρος μπορεί να υποβάλει γραπτό αίτημα για να αναθεωρήσει η ομάδα διαιτησίας συγκεκριμένες πτυχές της ενδιάμεσης έκθεσης μέσα σε 15 ημέρες από την κοινοποίησή της. Τα συμπεράσματα της τελικής απόφασης της ομάδας περιλαμβάνουν μια συζήτηση των επιχειρημάτων που προβάλλονται στο προσωρινό στάδιο αναθεώρησης.
   Άρθρο 8
   Απόφαση της ειδικής ομάδας διαιτησίας
   1.   Η ειδική ομάδα διαιτησίας κοινοποιεί την απόφασή της στα συμβαλλόμενα μέρη και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» εντός 150 ημερών από την ημερομηνία σύστασης της ειδικής ομάδας διαιτησίας. Αν θεωρεί ότι η εν λόγω προθεσμία δεν μπορεί να τηρηθεί, ο πρόεδρος της ειδικής ομάδας διαιτησίας πρέπει να ενημερώσει τα συμβαλλόμενα μέρη και την υποεπιτροπή «βιομηχανίας, εμπορίου, υπηρεσιών και προώθησης των επενδύσεων» γραπτώς, αναφέροντας τους λόγους της καθυστέρησης και την ημερομηνία κατά την οποία η ειδική ομάδα προβλέπει να ολοκληρώσει τις εργασίες της. Σε καμία περίπτωση, η απόφαση δεν μπορεί να ανακοινωθεί αργότερα από 180 ημέρες από την ημερομηνία σύστασης της ειδικής ομάδας διαιτησίας.
   2.   Σε επείγουσες περιπτώσεις, μεταξύ των οποίων και στην περίπτωση αναλώσιμων και εποχικών αγαθών, η ειδική ομάδα διαιτησίας καταβάλλει κάθε προσπάθεια για να εκδώσει την απόφασή της εντός 75 ημερών από τη σύστασή της. Η προθεσμία αυτή δεν πρέπει, σε καμία περίπτωση, να παρατείνεται πέραν των 90 ημερών από τη σύστασή της. Η ειδική ομάδα διαιτησίας εκδίδει προκαταρκτική απόφαση εντός 10 ημερών από τη σύστασή της, εφόσον κρίνει ότι η συγκεκριμένη υπόθεση είναι επείγουσα.
   3.   Η ειδική ομάδα διαιτησίας, κατά παράκληση αμφότερων των συμβαλλόμενων μερών, αναστέλλει την εργασία της ανά πάσα στιγμή για μια περίοδο που συμφωνείται από τα συμβαλλόμενα μέρη και δεν υπερβαίνει τους 12 μήνες και επαναλαμβάνει τις εργασίες της στο τέλος αυτής της συμφωνηθείσας περιόδου κατόπιν αιτήματος του καταγγέλλοντος συμβαλλόμενου μέρους. Εάν το καταγγέλλον συμβαλλόμενο μέρος δεν ζητήσει την επανάληψη των εργασιών της ειδικής ομάδας διαιτησίας πριν από τη λήξη της συμφωνηθείσας περιόδου αναστολής, η διαδικασία ολοκληρώνεται. Η αναστολή και η λήξη των εργασιών της ειδικής ομάδας διαιτησίας δεν θίγει τα δικαιώματα κανενός συμβαλλόμενου μέρους σε άλλη διαδικασία για το ίδιο θέμα.

      ΤΜΗΜΑ II

         Συμμόρφωση

   Άρθρο 9
   Συμμόρφωση με την απόφαση της ειδικής ομάδας διαιτησίας
   Κάθε μέρος λαμβάνει τα αναγκαία μέτρα για να συμμορφωθεί με την απόφαση της ειδικής ομάδας διαιτησίας και τα μέρη καταβάλλουν προσπάθειες για να συμφωνήσουν όσον αφορά το χρονικό διάστημα που απαιτείται για την εφαρμογή της απόφασης.
   Άρθρο 10
   Εύλογο χρονικό διάστημα για τη συμμόρφωση
   1.   Το αργότερο εντός 30 ημερών από την κοινοποίηση της απόφασης της ειδικής ομάδας διαιτησίας στα συμβαλλόμενα μέρη, το μέρος κατά του οποίου στρέφεται η καταγγελία ανακοινώνει στο καταγγέλλον μέρος και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» το χρονικό διάστημα που θα απαιτηθεί για την εφαρμογή της (εφεξής «εύλογο χρονικό διάστημα»), σε περίπτωση που η εφαρμογή της δεν είναι εφικτή αμέσως.
   2.   Σε περίπτωση διαφωνίας μεταξύ των συμβαλλόμενων μερών όσον αφορά το εύλογο χρονικό διάστημα για την εφαρμογή της απόφασης της ειδικής ομάδας διαιτησίας, το καταγγέλλον συμβαλλόμενο μέρος, εντός 20 ημερών από την κοινοποίηση σύμφωνα με την παράγραφο 1 από το συμβαλλόμενο μέρος κατά του οποίου στρέφεται η καταγγελία, ζητά γραπτώς από την ειδική ομάδα διαιτησίας να προσδιορίσει τη διάρκεια του εύλογου χρονικού διαστήματος. Το εν λόγω αίτημα κοινοποιείται ταυτόχρονα στο άλλο μέρος και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων». Η ειδική ομάδα διαιτησίας κοινοποιεί την απόφασή της στα μέρη και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» εντός 30 ημερών από την ημερομηνία υποβολής της αίτησης.
   3.   Το εύλογο χρονικό διάστημα μπορεί να παραταθεί με αμοιβαία συμφωνία μεταξύ των μερών.
   Άρθρο 11
   Επανεξέταση των μέτρων που ελήφθησαν για τη συμμόρφωση με την απόφαση της ειδικής ομάδας διαιτησίας
   1.   Το μέρος κατά του οποίου στρέφεται η καταγγελία κοινοποιεί στο άλλο μέρος και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων», πριν από το τέλος του εύλογου χρονικού διαστήματος, κάθε μέτρο που λαμβάνεται για τη συμμόρφωση με την απόφαση της ειδικής ομάδας διαιτησίας.
   2.   Σε περίπτωση διαφωνίας μεταξύ των μερών όσον αφορά την ύπαρξη ή τη συμμόρφωση κάθε μέτρου που έχει κοινοποιηθεί σύμφωνα με την παράγραφο 1 με τις διατάξεις που αναφέρονται στο άρθρο 2, το καταγγέλλον μέρος δύναται να ζητεί γραπτώς από την ειδική ομάδα διαιτησίας να αποφασίσει σχετικά με το ζήτημα. Στο πλαίσιο της εν λόγω αίτησης πρέπει να καθορίζεται το συγκεκριμένο μέτρο που εξετάζεται και να διευκρινίζεται ο τρόπος με τον οποίο το συγκεκριμένο μέτρο δεν συμμορφώνεται με τις διατάξεις του άρθρου 2. Η ειδική ομάδα διαιτησίας εκδίδει την απόφασή της εντός 90 ημερών από την ημερομηνία υποβολής της αίτησης. Σε επείγουσες περιπτώσεις, μεταξύ των οποίων και στην περίπτωση αναλώσιμων και εποχικών εμπορευμάτων, η ειδική ομάδα διαιτησίας κοινοποιεί την απόφασή της εντός 45 ημερών από την ημερομηνία υποβολής της αίτησης.
   Άρθρο 12
   Προσωρινά μέτρα σε περίπτωση μη συμμόρφωσης
   1.   Αν το συμβαλλόμενο μέρος κατά του οποίου στρέφεται η καταγγελία παραλείψει να κοινοποιήσει μέτρο που έχει λάβει προκειμένου να συμμορφωθεί με την απόφαση της ειδικής ομάδας διαιτησίας πριν από τη λήξη του εύλογου χρονικού διαστήματος ή αν η ειδική ομάδα διαιτησίας αποφασίσει ότι το κοινοποιηθέν, βάσει του άρθρου 11 παράγραφος 1, μέτρο δεν συνάδει με τις υποχρεώσεις αυτού του συμβαλλόμενου μέρους δυνάμει του άρθρου 2, το συμβαλλόμενο μέρος κατά του οποίου στρέφεται η καταγγελία υποβάλλει προσφορά για προσωρινή αποζημίωση, αν το ζητήσει το καταγγέλλον συμβαλλόμενο μέρος. Το καταγγέλλον συμβαλλόμενο μέρος δύναται να ζητήσει τέτοιου είδους προσφορά και πριν από τη λήξη του εύλογου χρονικού διαστήματος.
   2.   Αν δεν επιτευχθεί καμία συμφωνία για αποζημίωση μέσα σε 30 ημέρες μετά το τέλος του εύλογου χρονικού διαστήματος ή της απόφασης της ειδικής ομάδας διαιτησίας σύμφωνα με το άρθρο 11 σύμφωνα με την οποία ένα μέτρο που λαμβάνεται είναι αντίθετο με τις διατάξεις του άρθρου 2, το καταγγέλλον συμβαλλόμενο μέρος έχει το δικαίωμα, κατόπιν κοινοποίησης στο άλλο συμβαλλόμενο μέρος και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων», να αναστείλει τις υποχρεώσεις που προκύπτουν από οποιαδήποτε διάταξη που αναφέρεται στο άρθρο 2 σε επίπεδο ισοδύναμο με ολική ή μερική αναστολή λόγω της παραβίασης. Πριν από τη λήψη τέτοιων μέτρων το καταγγέλλον συμβαλλόμενο μέρος λαμβάνει υπόψη τον αντίκτυπό τους στην οικονομία του συμβαλλόμενου μέρους κατά του οποίου στρέφεται η καταγγελία. Το καταγγέλλον μέρος δύναται να εφαρμόσει την αναστολή 10 εργάσιμες ημέρες από την ημερομηνία της κοινοποίησης από το μέρος κατά του οποίου στρέφεται η καταγγελία, εκτός αν το εν λόγω συμβαλλόμενο μέρος ζητήσει διαδικασία διαιτησίας βάσει της παραγράφου 3.
   3.   Αν το συμβαλλόμενο μέρος κατά του οποίου στρέφεται η καταγγελία θεωρεί ότι το επίπεδο αναστολής δεν είναι ισοδύναμο με ολική ή μερική αναστολή λόγω της παραβίασης, μπορεί να ζητήσει γραπτώς από την ειδική ομάδα διαιτησίας να αποφανθεί για το θέμα. Το αίτημα αυτό κοινοποιείται στο άλλο συμβαλλόμενο μέρος και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» πριν από τη λήξη της περιόδου των 10 εργάσιμων ημερών που αναφέρεται στην παράγραφο 2. Η ειδική ομάδα διαιτησίας, που έχει επιδιώξει, αν θεωρηθεί σκόπιμο, τη γνώμη των εμπειρογνωμόνων, κοινοποιεί την απόφασή της όσον αφορά το επίπεδο αναστολής των υποχρεώσεων στα συμβαλλόμενα μέρη και στο αρμόδιο για εμπορικά ζητήματα θεσμικό φορέα μέσα σε 30 ημέρες από την ημερομηνία υποβολής του αιτήματος. Οι υποχρεώσεις δεν αναστέλλονται μέχρις ότου η ειδική ομάδα διαιτησίας να εκδώσει την απόφασή της και κάθε αναστολή πρέπει να είναι συνεπής προς την απόφαση της ομάδας διαιτησίας.
   4.   Η αναστολή των υποχρεώσεων έχει προσωρινό χαρακτήρα και εφαρμόζεται μόνον έως ότου το μέτρο που έχει κριθεί ότι παραβιάζει τις διατάξεις του άρθρου 2 αρθεί ή τροποποιηθεί ώστε να συμμορφωθεί με τις εν λόγω διατάξεις όπως ορίζεται στο άρθρο 13 ή έως ότου τα συμβαλλόμενα μέρη καταλήξουν σε συμφωνία για την επίλυση της διαφοράς.
   Άρθρο 13
   Επανεξέταση των μέτρων που ελήφθησαν για τη συμμόρφωση μετά την αναστολή των υποχρεώσεων
   1.   Το μέρος κατά του οποίου στρέφεται η καταγγελία κοινοποιεί στο άλλο μέρος και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» τα μέτρα που λαμβάνει προκειμένου να συμμορφωθεί προς την απόφαση της ειδικής ομάδας διαιτησίας και το αίτημα που υποβάλλει για τη λήξη της αναστολής των υποχρεώσεων που εφαρμόζει το καταγγέλλον μέρος.
   2.   Αν τα μέρη δεν καταλήξουν σε συμφωνία σχετικά με τη συμβατότητα του κοινοποιηθέντος μέτρου με τις διατάξεις του άρθρου 2, εντός 30 ημερών από την ημερομηνία παραλαβής της κοινοποίησης, το καταγγέλλον μέρος μπορεί να ζητεί γραπτώς από την ειδική ομάδα διαιτησίας να αποφασίσει σχετικά με το ζήτημα. Το εν λόγω αίτημα κοινοποιείται ταυτόχρονα στο άλλο μέρος και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων». Η απόφαση της ειδικής ομάδας διαιτησίας κοινοποιείται στα μέρη και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» εντός 45 ημερών από την ημερομηνία υποβολής του αιτήματος. Αν η ειδική ομάδα διαιτησίας αποφασίσει ότι το μέτρο που λαμβάνεται για τη συμμόρφωση, συνάδει με τις διατάξεις του άρθρου 2, η αναστολή των υποχρεώσεων περατώνεται.

      ΤΜΗΜΑ III

         Κοινές διατάξεις

   Άρθρο 14
   Αμοιβαία αποδεκτή λύση
   Τα συμβαλλόμενα μέρη μπορούν να καταλήξουν σε αμοιβαία αποδεκτή λύση για τη διαφορά στο πλαίσιο του παρόντος πρωτοκόλλου ανά πάσα στιγμή. Κοινοποιούν στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» και στην ειδική ομάδα διαιτησίας οποιαδήποτε τέτοια λύση. Μετά την κοινοποίηση της αμοιβαία συμφωνηθείσας λύσης, η ομάδα ολοκληρώνει τις εργασίες της και η διαδικασία περατώνεται.
   Άρθρο 15
   Εσωτερικός κανονισμός
   1.   Οι διαδικασίες επίλυσης της διαφοράς στο πλαίσιο του κεφαλαίου ΙΙΙ του παρόντος πρωτοκόλλου διέπονται από τον εσωτερικό κανονισμό που προσαρτάται στο παρόν πρωτόκολλο.
   2.   Οποιαδήποτε συνεδρίαση της ειδικής ομάδας διαιτησίας είναι ανοικτή στο κοινό σύμφωνα με τον εσωτερικό κανονισμό, εκτός αν τα συμβαλλόμενα μέρη συμφωνήσουν διαφορετικά.
   Άρθρο 16
   Πληροφορίες και τεχνικές συμβουλές
   1.   Η ειδική ομάδα διαιτησίας με δική της πρωτοβουλία, ή εφόσον το ζητήσει ένα συμβαλλόμενο μέρος, δύναται να συγκεντρώνει πληροφορίες από κάθε πηγή που κρίνει κατάλληλη στο πλαίσιο της διαδικασίας που εφαρμόζει. Ειδικότερα, η ειδική ομάδα διαιτησίας έχει επίσης το δικαίωμα να ζητεί τη σχετική γνώμη εμπειρογνωμόνων. Η ειδική ομάδα διαιτησίας συμβουλεύεται τα συμβαλλόμενα μέρη πριν από την επιλογή των εμπειρογνωμόνων. Κάθε πληροφορία που συγκεντρώνεται κατ’ αυτό τον τρόπο, πρέπει να γνωστοποιείται και στα δύο συμβαλλόμενα μέρη για τη διατύπωση παρατηρήσεων.
   2.   Τα ενδιαφερόμενα πρόσωπα που είναι εγκατεστημένα στα εδάφη των δύο συμβαλλόμενων μερών μπορούν να υποβάλουν φιλικές παρατηρήσεις στην ειδική ομάδα διαιτησίας σύμφωνα με τον εσωτερικό κανονισμό.
   Άρθρο 17
   Κανόνες ερμηνείας
   Οι ειδικές ομάδες διαιτησίας ερμηνεύουν τις διατάξεις του άρθρου 2 σύμφωνα με τους συνήθεις κανόνες για την ερμηνεία του δημόσιου διεθνούς δικαίου, συμπεριλαμβανομένης της σύμβασης της Βιέννης περί του δικαίου των συνθηκών. Οι αποφάσεις της ειδικής ομάδας διαιτησίας δεν είναι δυνατόν να διευρύνουν ή να περιορίζουν τα δικαιώματα και τις υποχρεώσεις που προβλέπονται στις διατάξεις του άρθρου 2.
   Άρθρο 18
   Αποφάσεις της ειδικής ομάδας διαιτησίας
   1.   Η ειδική ομάδα διαιτησίας καταβάλλει κάθε δυνατή προσπάθεια ώστε να λαμβάνει κάθε απόφαση με συναίνεση. Σε περίπτωση που δεν είναι δυνατό να ληφθεί απόφαση με συναίνεση, η σχετική απόφαση λαμβάνεται με πλειοψηφία. Ωστόσο, σε καμία περίπτωση δεν δημοσιεύονται οι γνώμες μειοψηφίας των διαιτητών.
   2.   Οποιαδήποτε απόφαση της επιτροπής διαιτησίας είναι δεσμευτική για τα συμβαλλόμενα μέρη και δεν δημιουργεί δικαιώματα ή υποχρεώσεις στα φυσικά ή νομικά πρόσωπα. Στην απόφαση της ειδικής ομάδας αναφέρονται τα πραγματικά περιστατικά, η δυνατότητα εφαρμογής των σχετικών διατάξεων της συμφωνίας σύνδεσης και η βασική αιτιολόγηση των διαπιστώσεων και συμπερασμάτων τα οποία διατυπώνει. Η υποεπιτροπή «βιομηχανίας, εμπορίου, υπηρεσιών και προώθησης των επενδύσεων» δημοσιοποιεί την απόφαση της ομάδας διαιτησίας εξ ολοκλήρου εκτός αν αποφασίσει κατά της δημοσιοποίησης προκειμένου να εξασφαλιστεί η εμπιστευτικότητα απόρρητων πληροφοριών της επιχείρησης.
   ΚΕΦΑΛΑΙΟ IV

      ΓΕΝΙΚΕΣ ΔΙΑΤΑΞΕΙΣ

   Άρθρο 19
   Κατάλογος διαιτητών
   1.   Η υποεπιτροπή «βιομηχανίας, εμπορίου, υπηρεσιών και προώθησης των επενδύσεων» το αργότερο εντός έξι μηνών από την έναρξη ισχύος του παρόντος πρωτοκόλλου, καταρτίζει κατάλογο τουλάχιστον 15 ατόμων που επιθυμούν και μπορούν να ασκήσουν καθήκοντα διαιτητή. Κάθε συμβαλλόμενο μέρος επιλέγει τουλάχιστον πέντε άτομα ως διαιτητές. Τα δύο συμβαλλόμενα μέρη επιλέγουν επίσης τουλάχιστον πέντε πρόσωπα που δεν είναι υπήκοοι κανενός από τα συμβαλλόμενα μέρη, προκειμένου να εκτελέσουν χρέη προέδρου της ειδικής ομάδας διαιτησίας. Η υποεπιτροπή «βιομηχανίας, εμπορίου, υπηρεσιών και προώθησης των επενδύσεων» μεριμνά ώστε ο κατάλογος να διατηρείται πάντα σε αυτό το επίπεδο.
   2.   Οι διαιτητές διαθέτουν εξειδικευμένες γνώσεις ή σχετική εμπειρία στους τομείς του διεθνούς εμπορικού δικαίου. Είναι ανεξάρτητοι, συμμετέχουν σε ατομική βάση, δεν λαμβάνουν οδηγίες από κάποιον οργανισμό ή δημόσια αρχή, ούτε συνδέονται με την κυβέρνηση οιουδήποτε από τα συμβαλλόμενα μέρη και συμμορφώνονται με τον κώδικα δεοντολογίας που προσαρτάται στον παρόν πρωτόκολλο.
   3.   Η υποεπιτροπή «βιομηχανίας, εμπορίου, υπηρεσιών και προώθησης των επενδύσεων» μπορεί να καταρτίσει πρόσθετους καταλόγους τουλάχιστον 15 ατόμων που έχουν μια τομεακή πείρα σε συγκεκριμένα θέματα που καλύπτονται από τη συμφωνία σύνδεσης. Στην περίπτωση που εφαρμόζεται η διαδικασία επιλογής του άρθρου 6 παράγραφος 2, ο πρόεδρος της υποεπιτροπής «βιομηχανίας, εμπορίου, υπηρεσιών και προώθησης των επενδύσεων» μπορεί να χρησιμοποιεί τομεακούς καταλόγους, εφόσον συμφωνούν και τα δύο συμβαλλόμενα μέρη.
   Άρθρο 20
   Σχέση με τις υποχρεώσεις στο πλαίσιο του ΠΟΕ
   1.   Η προσφυγή στις διατάξεις του παρόντος πρωτοκόλλου για την επίλυση διαφορών δεν επηρεάζει την ανάληψη τυχόν δράσης στο πλαίσιο του ΠΟΕ, συμπεριλαμβανομένης της δράσης για την επίλυση διαφορών.
   2.   Ωστόσο, αν ένα μέρος έχει κινήσει διαδικασία διευθέτησης των διαφορών, όσον αφορά ένα συγκεκριμένο θέμα, είτε δυνάμει του παρόντος πρωτοκόλλου, είτε δυνάμει της συμφωνίας ΠΟΕ, δεν κινεί διαδικασία διευθέτησης των διαφορών όσον αφορά το ίδιο θέμα στο πλαίσιο του άλλου φόρουμ πριν περατωθεί η πρώτη διαδικασία. Επιπλέον, ένα συμβαλλόμενο μέρος δεν επιδιώκει αποκατάσταση μιας παραβίασης υποχρέωσης που είναι πανομοιότυπη στο πλαίσιο της συμφωνίας σύνδεσης και στο πλαίσιο της συμφωνίας του ΠΟΕ στα δύο φόρουμ. Σε τέτοια περίπτωση, μόλις αρχίσει μια διαδικασία επίλυσης διαφορών, το συμβαλλόμενο μέρος δεν προβάλλει αξίωση για αποκατάσταση της παραβίασης υποχρέωσης στο πλαίσιο άλλης συμφωνίας στο άλλο φόρουμ, εκτός αν το φόρουμ που επιλέγεται αποτύχει για διαδικαστικούς ή δικαιοδοτικούς λόγους να καταλήξει σε συμπέρασμα όσον αφορά την αξίωση για αποκατάσταση της εν λόγω παραβίασης υποχρέωσης.
   3.   Για τους σκοπούς της παραγράφου 2,

               —

               οι διαδικασίες επίλυσης των διαφορών δυνάμει της συμφωνίας ΠΟΕ κινούνται όταν ένα συμβαλλόμενο μέρος ζητά τη σύσταση ειδικής ομάδας δυνάμει του άρθρου 6 του μνημονίου σχετικά με τους κανόνες και τις διαδικασίες που διέπουν την επίλυση των διαφορών του ΠΟΕ και περατώνονται όταν ένα όργανο επίλυσης των διαφορών εγκρίνει την έκθεση της ομάδας και την έκθεση του δευτεροβάθμιου οργάνου κατά περίπτωση, σύμφωνα με τα άρθρα 16 και 17 παράγραφος 14 του μνημονίου,

               —

               οι διαδικασίες επίλυσης των διαφορών δυνάμει του παρόντος πρωτοκόλλου θεωρείται ότι κινούνται από το αίτημα ενός συμβαλλόμενου μέρους για τη σύσταση ομάδας διαιτησίας σύμφωνα με το άρθρο 5 παράγραφος 1 και ότι περατώνονται όταν η ειδική ομάδα διαιτησίας κοινοποιήσει την απόφασή της στα συμβαλλόμενα μέρη και στην υποεπιτροπή «βιομηχανίας, εμπορίου, υπηρεσιών και προώθησης των επενδύσεων» σύμφωνα με το άρθρο 8.

         4.   Καμία διάταξη του παρόντος πρωτοκόλλου δεν εμποδίζει ένα συμβαλλόμενο μέρος να εφαρμόζει την αναστολή των υποχρεώσεων που εγκρίνεται από το όργανο επίλυσης των διαφορών του ΠΟΕ. Η συμφωνία του ΠΟΕ δεν είναι δυνατόν να χρησιμοποιηθεί για να αποκλειστεί ένα συμβαλλόμενο μέρος από την αναστολή των υποχρεώσεων δυνάμει του παρόντος πρωτοκόλλου.
   Άρθρο 21
   Προθεσμίες
   1.   Όλες οι προθεσμίες που προβλέπονται στο παρόν πρωτόκολλο, συμπεριλαμβανομένων των προθεσμιών κοινοποίησης των αποφάσεων από τις ειδικές ομάδες διαιτησίας, υπολογίζονται σε ημερολογιακές ημέρες από την ημέρα που έπεται της πράξης ή του γεγονότος που αφορούν, εκτός αν ορίζεται διαφορετικά.
   2.   Κάθε προθεσμία που αναφέρεται στο παρόν πρωτόκολλο είναι δυνατό να τροποποιείται με αμοιβαία συμφωνία των συμβαλλόμενων μερών. Τα συμβαλλόμενα μέρη αναλαμβάνουν να εξετάσουν ευνοϊκά τα αιτήματα για παράταση οποιασδήποτε προθεσμίας λόγω των δυσκολιών που αντιμετωπίζονται από κάθε συμβαλλόμενο μέρος στη συμμόρφωση με τις διαδικασίες αυτού του πρωτοκόλλου. Κατόπιν αιτήματος συμβαλλόμενου μέρους, η ειδική ομάδα διαιτησίας μπορεί να παρατείνει τις προθεσμίες που ισχύουν στις διαδικασίες, λαμβάνοντας υπόψη το διαφορετικό επίπεδο ανάπτυξης των συμβαλλόμενων μερών.
   Άρθρο 22
   Αναθεώρηση και τροποποίηση του πρωτοκόλλου
   1.   Μετά την έναρξη ισχύος του παρόντος πρωτοκόλλου και των παραρτημάτων του, το Συμβούλιο Σύνδεσης μπορεί οποιαδήποτε στιγμή να αναθεωρήσει την εφαρμογή τους, με σκοπό να αποφασιστούν η συνέχεια, η τροποποίηση ή η λήξη τους.
   2.   Σε αυτή την αναθεώρηση, το Συμβούλιο Σύνδεσης μπορεί να εξετάσει τη δυνατότητα σύστασης ενός δευτεροβάθμιου οργάνου το οποίο να είναι κοινό για τις διάφορες ευρωμεσογειακές συμφωνίες.
   3.   Το Συμβούλιο Σύνδεσης μπορεί να αποφασίσει να τροποποιήσει αυτό το πρωτόκολλο και τα παραρτήματά του.
   Άρθρο 23
   Έναρξη ισχύος
   Το παρόν πρωτόκολλο εγκρίνεται από τα συμβαλλόμενα μέρη σύμφωνα με τις οικείες διαδικασίες τους. Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των διαδικασιών που αναφέρονται στο άρθρο αυτό.

      Έγινε στις Βρυξέλλες εις διπλούν, στις ένδεκα Φεβρουαρίου δύο χιλιάδες έντεκα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και στην αραβική γλώσσα και όλα τα κείμενα είναι εξίσου αυθεντικά.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Хашемитско кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno hashemita di Giordania
         Jordānijas Hāšimītu Karalistes vārdā –
         Jordanijos Hašimitų Karalystės vardu
         A Jordán Hásimita Királyság részéről
         Għar-Renju Ħaxemita tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hášimovské kráľovstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

      (1)  Οι διατάξεις του παρόντος πρωτοκόλλου ισχύουν με την επιφύλαξη του άρθρου 34 του πρωτοκόλλου σχετικά με τον ορισμό της έννοιας «προϊόντα καταγωγής» και των μεθόδων διοικητικής συνεργασίας.
   ΠΑΡΑΡΤΗΜΑΤΑ

                  ΠΑΡΑΡΤΗΜΑ I:

               ΕΣΩΤΕΡΙΚΟΣ ΚΑΝΟΝΙΣΜΟΣ ΓΙΑ ΤΗ ΔΙΑΙΤΗΣΙΑ

                  ΠΑΡΑΡΤΗΜΑ II:

               ΚΩΔΙΚΑΣ ΔΕΟΝΤΟΛΟΓΙΑΣ ΓΙΑ ΤΑ ΜΕΛΗ ΤΩΝ ΕΙΔΙΚΩΝ ΟΜΑΔΩΝ ΔΙΑΙΤΗΣΙΑΣ ΚΑΙ ΤΟΥΣ ΔΙΑΜΕΣΟΛΑΒΗΤΕΣ